open-index/open-wikipedia-markdown huggingface dataset:
ကုန်ထုတ်ဓာတုဗေဒ

**ကုန်ထုတ်ဓာတုဗေဒ** သို့မဟုတ် **ဓာတုစက်မှုလုပ်ငန်း** () တွင် စက်မှုလုပ်ငန်း၊ အထူးပြုနှင့် အခြားဓာတုပစ္စည်းများကို တီထွင်ထုတ်လုပ်သည့် ကုမ္ပဏီများနှင့် အခြားအဖွဲ့အစည်းများ ပါဝင်သည်။ ခေတ်မီကမ္ဘာ့စီးပွားရေး၏ ဗဟိုချက်ဖြစ်သော၊ ၎င်းသည် ကုန်ကြမ်းများ (ရေနံ၊ သဘာဝဓာတ်ငွေ့၊ လေ၊ ရေ၊ သတ္တုနှင့် ဓာတ်သတ္တုများ) ကို စက်မှုနှင့် လူသုံးကုန်ပစ္စည်းများအတွက် ဓာတုကုန်ပစ္စည်းများအဖြစ်သို့ ပြောင်းလဲပေးသည်။ ၎င်းတွင် ပလတ်စတစ်နှင့် ဓာတုအမျှင်များအတွက် ပိုလီမာကဲ့သို့သော ရေနံဓာတုပစ္စည်းများအတွက် စက်မှုလုပ်ငန်းများ ပါဝင်သည်။ အက်ဆစ် နှင့် အယ်ကာလီ ကဲ့သို့သော သဘာဝမဲ့ ဓာတုပစ္စည်းများ၊ ဓာတ်မြေဩဇာ၊ ပိုးသတ်ဆေးနှင့် ပေါင်းသတ်ဆေးများကဲ့သို့သော စိုက်ပျိုးရေးဓာတုပစ္စည်းများ၊ နှင့် စက်မှုဓာတ်ငွေ့များ၊ အထူးဓာတုပစ္စည်းများနှင့် ဆေးဝါးများကဲ့သို့သော အခြားအမျိုးအစားများ ပါဝင်သည်။

ဓာတုအင်ဂျင်နီယာများ၊ ဓာတုဗေဒပညာရှင်များနှင့် ဓာတ်ခွဲခန်းနည်းပညာရှင်များ အပါအဝင် အမျိုးမျိုးသော ကျွမ်းကျင်ပညာရှင်များသည် ဓာတုစက်မှုလုပ်ငန်းတွင် ပါဝင်ကြသည်။

## ကိုးကား 
*
အရှေ့တိုင်းပညာ

**အရှေ့တိုင်းပညာ** () သည် ကမ္ဘာ့ အရှေ့ဖျားနှင့် အရှေ့နားနီး ဒေသရှိ လူ့အဖွဲ့အစည်းများနှင့် ယဉ်ကျေးမှုများ၊ ဘာသာစကားများ၊ လူပုဂ္ဂိုလ်များ၊ သမိုင်းနှင့် ရှေးဟောင်းသုတေသနကို လေ့လာသည့် ပညာရပ်နယ်ပယ်ဖြစ်သည်။ မကြာသေးမီနှစ်များအတွင်း အဆိုပါဘာသာရပ်သည် အရှေ့အလယ်ပိုင်းလေ့လာမှုပညာ (Middle Eastern studies) နှင့် အာရှလေ့လာမှုပညာ (Asian studies) ဟူသော ဝေါဟာရအသစ်များအဖြစ်သို့ ပြောင်းလဲလာနေသည်။ ဥရောပရှိ အရှေ့တိုင်းပညာတွင် ယေဘုယျအားဖြင့် အစ္စလာမ်လေ့လာမှုများနှင့် Sinology ဟုခေါ်သော ရိုးရာတရုတ်လေ့လာမှုပညာအပေါ် ပိုမိုအာရုံစိုက်လာကြသည်။ အထူးသဖြင့် အမေရိကန်ပြည်ထောင်စုတွင် အရှေ့အာရှလေ့လာမှုကို အရှေ့အာရှလေ့လာပညာ (East Asian studies) ဟု ခေါ်ဝေါ်လေ့ရှိသည်။

ဥရောပလေ့လာရေးနယ်ပယ်တွင် ရှေးယခင်က "အရှေ့တိုင်း" ခေါ်ဆိုခဲ့ကြရာတွင် အဓိကအားဖြင့် ဘာသာရေးဇစ်မြစ်များ ရှိခဲ့ပြီး၊ မကြာသေးမီကာလများအထိ အရေးပါသော လှုံ့ဆော်မှုတစ်ခုအဖြစ် ဆက်လက်တည်ရှိနေခဲ့သည်။ တစ်စိတ်တစ်ပိုင်းအားဖြင့် ဥရောပရှိ အာဘရာဟမ်ဘာသာတရားများ (ခရစ်ယာန်ဘာသာ၊ ဂျူးဘာသာနှင့် အစ္စလာမ်) သည် အရှေ့အလယ်ပိုင်းမှ စတင်ပေါ်ပေါက်လာကာ ၇ ရာစုတွင် အစ္စလာမ်ဘာသာ ထွန်းကားလာခြင်းကြောင့် ဖြစ်သည်။ ထို့ကြောင့် ထိုယုံကြည်မှုများ၏ မူလအစနှင့် ယေဘုယျအားဖြင့် အနောက်တိုင်းယဉ်ကျေးမှုကို စိတ်ဝင်စားမှုများစွာရှိခဲ့သည်။ အလယ်ခေတ် အာရဗီဆေးပညာ၊ ဒဿနိကဗေဒနှင့် ဂရိမှ အာရဗီဘာသာစကားများကို သင်ယူခြင်းသည် အလယ်ခေတ်တွင် အရေးကြီးသောအချက်ဖြစ်သည်။ ဘာသာဗေဒဆိုင်ရာ အသိပညာသည် ယဉ်ကျေးမှုနှင့် သမိုင်းကို ပိုမိုကျယ်ပြန့်စွာ လေ့လာခြင်းထက် ပိုမိုများပြားလာကာ ဥရောပသည် ဒေသတွင်း၊ နိုင်ငံရေးနှင့် စီးပွားရေးဆိုင်ရာအချက်များအတွင်း ၎င်း၏ဩဇာလွှမ်းမိုးမှုကို ချဲ့ထွင်လာသည်နှင့်အမျှ ၎င်း၏ပညာရပ်ဆိုင်ရာလေ့လာမှုတွင် တိုးတက်မှုကို ပိုမိုအားပေးခဲ့သည်။ ၁၈ ရာစုနှောင်းပိုင်းတွင် ရှေးဟောင်းသုတေသနပညာသည် ဥရောပတစ်ခွင်ရှိ ပြတိုက်များတွင် နည်းလမ်းအမျိုးမျိုးဖြင့် ပြန်လည်ယူဆောင်လာသည့် ရှေးဟောင်းပစ္စည်းများကြောင့် ရှေးဟောင်းသုတေသနပညာသည် ကျယ်ပြန့်သော ဥရောပလူထုထံသို့ ချိတ်ဆက်မှုတစ်ခုဖြစ်လာခဲ့သည်။

## ကိုးကား 
*
လူထုတော်လှန်ရေး မဟာမိတ်အင်အားစု

**လူထုတော်လှန်ရေး မဟာမိတ်အင်အားစု** () သည် မြန်မာစစ်ကောင်စီအား တော်လှန်တိုက်ခိုက်နေသော လက်နက်ကိုင်အဖွဲ့အစည်းတစ်ခု ဖြစ်သည်။ ၂၀၂၁ ခုနှစ် စစ်အာဏာသိမ်းပြီးနောက်တွင် ဖွဲ့စည်းခဲ့ပြီး မကွေးတိုင်းဒေသကြီးတွင် လှုပ်ရှားလျက်ရှိသည်။

## သမိုင်းကြောင်း
လူထုတော်လှန်ရေး မဟာမိတ်အင်အားစု၏ စစ်ဦးစီးချုပ်မှာ ကျော်ကိုရှိန်ဖြစ်ပြီး အာဏာမသိမ်းမီက ဒီမိုကရေစီရေးဆိုင်ရာ အခွင့်အရေးများကို ဆောင်ရွက်သည့် အရပ်ဘက်အဖွဲ့အစည်းများတွင် ပါဝင်ခဲ့သူ ဖြစ်သည်။ ကျော်ကိုရှိန်နှင့် ဒေသခံလူငယ်များသည် စစ်အာဏာသိမ်းမှုကို ဆန့်ကျင်သော ဆန္ဒပြမှုများကို မကွေးဒေသတွင် ပြုလုပ်ခဲ့ပြီး စစ်ကောင်စီက အကြမ်းဖက်ဖြိုခွင်းခြင်း၊ သတ်ဖြတ်ခြင်းများ ပြုလုပ်လာသည့်နောက်တွင် လက်နက်ကိုင်တော်လှန်ရန် ဆုံးဖြတ်ခဲ့ကြခြင်းဖြစ်သည်။ 

## ရည်ရွယ်ချက်များ
လူသား၏ ဖြစ်တည်မှု၊ ဂုဏ်သိက္ခာ၊ ကိုယ့်ကံကြမ္မာ ကိုယ်ဖန်တီးနိုင်မှုအပေါ် အခြေခံ၍ လွတ်လပ်မျှတပြီး တန်းတူညီမျှမှုရှိသည့် လူ့ဘောင်သစ်တရပ် ပေါ်ထွန်းလာစေရန် ဖြစ်သည်။

## ကိုးကား 
ကဏ္ဍ:မြန်မာလက်နက်ကိုင်အဖွဲ့အစည်းများ
မုန်းဝန်းဗမာ

**မုန်းဝန်းဗမာ**သည် ရှမ်းပြည်နယ်မြောက်ပိုင်း ကွတ်ခိုင်မြို့နယ်ရှိ တာမိုးညဲဒေသတွင် နေထိုင်ကြသူများ ဖြစ်သည်။ မြန်မာနိုင်ငံတွင် ယခင်က မုန်းဝန်း(တရုတ်)၊ မုန်းဝန်း(ဗုဒ္ဓ) ဟူ၍ မှတ်ပုံတင်ထုတ်ပေးခဲ့ရာမှ ၂၀၁၆ ခုနှစ် မတ်လ ၁၁ ရက်နေ့တွင် မုန်းဝန်းဗမာ ဟူ၍ ပြင်ဆင်ထုတ်ပေးရန် သမ္မတဦးသိန်းစိန်၏ လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာနမှ ညွှန်ကြားခဲ့သည်။ သို့သော်လည်း လူမျိုးတစ်မျိုးအနေဖြင့် သတ်မှတ်ခြင်းမဟုတ်ကြောင်း အလုပ်သမား၊ လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန ပြည်ထောင်စုဝန်ကြီးက ၂၀၁၆ ခုနှစ် မေလတွင် ပြုလုပ်သော ပြည်သူ့လွှတ်တော်အစည်းအဝေးတွင် ဖြေကြားခဲ့သည်။

## ယဉ်ကျေးမှု 
မုန်းဝန်းလူမျိုးစုများ၏ ဘာသာစကားတွင်မူ ကိုးကန့်ဘာသာစကားနှင့် အနည်းငယ်ဆင်တူသော်လည်း ကွဲပြားမှုရှိသည်။ မုန်းဝန်းဘာသာစကားကို လုံရှုစကား(龙淑话)ဟုသတ်မှတ်ပီး ကိုးကန့်ဘာသာစကားကိုမှု မာလီဘာ(麻栗坝话)စကားဟု သတ်မှတ်ကြသည်။

စာပေတွင်မှု ယူနန်တရုတ်ဘာသာကို တတ်ကျွမ်းကြပီး မြန်မာစာပေနှင့် မြန်မာ့ယဉ်ကျေးမှုကို ကျောင်းနေအရွယ်မှစပီး အလေးထားသင်ကြားဆောင်ရွက်ပေးနေသည့် လူမျိူးလည်းဖြစ်သည်။ ဝတ်စားဆင်ယင်မှုတွင် အမျိူးသမီးများက ဗမာလူမျိုးကဲ့သို့သော ရင်ဖုံးအင်္ကျီနှင့် ထဘီဝတ်ဆင်သည်။ အမျိုးသားများမှာ ကိုးကန့်တိုင်းရင်းသားဝတ်ဆင်သည့်ပုံနှင့် ဆင်တူသည်။ မုန်းဝန်းလူမျိုး အများစုမှာ ထေရဝါဒ ဗုဒ္ဓဘာသာကိုးကွယ်ကြသည်။

## ကိုးကား 
ကဏ္ဍ:မြန်မာနိုင်ငံလူမျိုးများ
ကိုကိုကြီး (စီးပွားရေးလုပ်ငန်းရှင်)

**ဦးကိုကိုကြီး(ခ)ဦးစိုးနိုင်** (၁၉၆၃ဖွား)  သည် တရုတ်နွယ်ဖွား မြန်မာစီးပွားရေးလုပ်ငန်းရှင်တစ်ဦး ဖြစ်သည်။သူသည် အထက်မြန်မာပြည် တရုတ်ကုန်သည်ကြီးများအသင်း၏ ဥက္ကဋ္ဌ လည်းဖြစ်သည့်အပြင်   မြန်မာနိုင်ငံသားများဘဏ် ၏ ရှယ်ယာအများဆုံးကို ပိုင်ဆိုင်ထားသည်။  သူ၏ အဓိကစီးပွားရေးမှာ အစားအသောက်၊ လက်လီ၊ အိမ်ခြံမြေ၊ ကျန်းမာရေးနှင့် ငွေကြေးဆိုင်ရာ ဝန်ဆောင်မှုများ ဆောင်ရွက်နေသော Capital Diamond Star Group  ဖြစ်သည်။ 

## ငယ်ဘဝနှင့်ပညာရေး 
ဖခင်ဖြစ်သူ လီစိန်ကြည် (ခ) ဦးစိန်မြင့် နှင့် မိခင်ဖြစ်သူ ဒေါ်စန်းကြူ  တို့က မန္တလေးမြို့ တွင် သူ့အား မွေးဖွားသည်။မွေးချင်း ၄ဦး အနက် အငယ်ဆုံးသား ဖြစ်သည်။ ၁၉၇၉ ခုနှစ်တွင်  မန္တလေးမြို့  အမှတ် ၉ အခြေခံပညာအထက်တန်းကျောင်း မှ ဆယ်တန်းအောင်သည်။၁၉၈၂ ခုနှစ်တွင် မန္တလေးဒေသကောလိပ် ပြီးဆုံးကာ မန္တလေးဆေးတက္ကသိုလ် မှ ၁၉၈၇ ခုနှစ် တွင် ဆရာဝန်ဘွဲ့ ရသည်။ 

## စီးပွားရေးလောကသို့ဝင်ရောက်လာပုံ 
သူသည် မိဘများ၏ ကြွယ်ဝချမ်းသာမှုကို အခြေခံပြီး မိသားစုစီးပွားရေးမှ တဆင့် စီးပွားရေးလောကထဲ သို့ ၁၉၉၆ ခုနှစ်က စပြီး ဝင်ရောက်လာသည်။သူသည် ၁၉၉၆ ခုနှစ် တွင် ဒုံးပျံဂျုံမုန့်  မှတဆင့် ဓာတ်မြေဩဇာ၊ ဆောက်လုပ်ရေး၊ Capital ဈေးဝယ်စင်တာ၊ g&g စတိုးဆိုင် နှင့် ဘဏ်လုပ်ငန်းများ အထိ လုပ်ငန်းများ ချဲ့ထွင်ခဲ့သည်။ သူသည်  ယခင်တပ်မတော်အစိုးရအဖွဲ့ မှ စစ်ဗိုလ်ချုပ် အချို့ အပါအဝင် အုပ်ချုပ်သူအဆက်ဆက် နှင့် ရင်းနှီးကျွမ်းဝင်အောင် နေထိုင်   ဆောင်ရွက်ခဲ့သူဖြစ်သည်။  သမ္မတ ဦးသိန်းစိန် ၏ အမျိုးသားစီးပွားရေးနှင့်လူမှုအကြံပေးကောင်စီတွင်လည်း  အကြံပေးအဖွဲ့ဝင် အဖြစ် ၂၀၁၂ခုနှစ် မှ ၂၀၁၆ မတ်လ အထိ ခန့်အပ်ခြင်း ခံရသည်။ သူသည်  ၂၀၁၁ ခုနှစ် ဖေဖော်ဝါရီလ ၂၄ ရက်က ပြုလုပ်ခဲ့သော အစိုးရ၏ အဆောက်အအုံနှင့် မြေကွက်အများဆုံး ရောင်းချသော လေလံတွင်  စမ်းချောင်းမြို့နယ်  ဗားကရာလမ်း ရှင်စောပုရပ်ကွက်ရှိ ပဒုမ္မာကဇာတ်ရုံကို ကျပ်သန်းပေါင်း ၅၆,၀၀၀ ကျော်ဖြင့် လေလံအောင်ခဲ့သည်။  သို့သော် ထိုစဉ်အခါက အစိုးရက ပဒုမ္မာကဇာတ်ရုံကို ပုဂ္ဂလိကသို့ မပေးတော့ဘဲ လေလံကို ပြန်လည်ပယ်ဖျက်ခဲ့သည်ဟု ဆိုသော်လည်း  ၂၀၁၅ တွင်မူ အရောင်းအဝယ်စာချုပ်ကို ခွင့်ပြုပေးခဲ့သည်။ သူသည် ၂၀၂၀ ခုနှစ်တွင် ထိုမြေနေရာအား ဂရမ်လျှောက်သည်။ 

## ၂၀၂၁ နောက်ပိုင်းဖြစ်ရပ်များ 
၂၀၂၁ စစ်အာဏာသိမ်းပြီးနောက်ပိုင်း  သူအဓိကပိုင်ဆိုင်သည့် မြန်မာနိုင်ငံသားများဘဏ် က ကျပ်သန်းပေါင်း ၅၀၀၀တန်ဖိုးရှိ ငွေတိုက်စာချုပ်များ ဝယ်ယူခဲ့ရာ လူထုပိုက်ဆံဖြင့် စစ်ကောင်စီ ဘဏ္ဍာတိုက်ကို ဖြည့်ပေးနေသည့် ဘဏ်လုပ်ငန်းရှင်သူဌေးတစ်ဦး အဖြစ် ပုံဖော်  ဝေဖန်ခြင်းခံရသည်။  

## ရရှိခဲ့သော ဆုတံဆိပ်များ 
သူဦးဆောင်သည့်  Capital Diamond Star Group  သည် ၂၀၁၄ ခုနှစ်တွင် ကမ္ဘာ့စီးပွားရေးဖိုရမ်မှ ကမ္ဘာလုံးဆိုင်ရာ တိုးတက်မှုကုမ္ပဏီအဖြစ် ရွေးချယ်ခံခဲ့ရသည်။

## မိသားစုဘဝ 
သူသည် အိမ်ထောင်သည်တစ်ဦးဖြစ်ပြီး ဇနီးဖြစ်သူမှာ ဒေါ်မိုးမိုး ဖြစ်ကာ နှင်းရတနာဦး၊ဟိန်းထက်နှင့်ဇွဲလင်းထက် ဆိုသည့် သားသမီး(၃)ဦး ရှိသည်။

## ကိုးကား 
ကဏ္ဍ:၁၉၆၃ မွေးဖွားသူများ

ကဏ္ဍ:မြန်မာ စီးပွားရေးလုပ်ကိုင်သူများ
ပတ်ဝန်းကျင်ဆိုင်ရာပညာ

**ပတ်ဝန်းကျင်ဆိုင်ရာပညာ** (; အတိုကောက် **EVS** သို့မဟုတ် **EVST**) သည် ပတ်ဝန်းကျင်နှင့် လူသားတို့ အပြန်အလှန် ဆက်သွယ်မှုကို စနစ်တကျ လေ့လာသည့် ဘက်စုံ ပညာရပ်ဆိုင်ရာ နယ်ပယ်တစ်ခု ဖြစ်သည်။ သဘာဝပတ်ဝန်းကျင်ဆိုင်ရာလေ့လာမှုများသည် ရူပဗေဒသိပ္ပံ၊ ကူးသန်းရောင်းဝယ်ရေး/ဘောဂဗေဒ၊ လူ့လောက နှင့် လူမှုရေးသိပ္ပံ တို့မှ အခြေခံမူများကို ချိတ်ဆက်ပေးသည်။ သဘာဝပတ်ဝန်းကျင်၊ တည်ဆောက်ထားသော ပတ်ဝန်းကျင်နှင့် ၎င်းတို့ကြားရှိ ဆက်နွယ်မှုတို့ပါဝင်သည့် ကျယ်ပြန့်သည့် လေ့လာချက်တစ်ခုဖြစ်သည်။ နယ်ပယ်တွင် ဂေဟဗေဒနှင့် သဘာဝပတ်ဝန်းကျင်ဆိုင်ရာ သိပ္ပံ၏ အခြေခံမူများကို လေ့လာခြင်းအပြင် ကျင့်ဝတ်၊ ပထဝီဝင်၊ မနုဿဗေဒ၊ ပြည်သူ့ရေးရာမူဝါဒ (ပတ်ဝန်းကျင်မူဝါဒ)၊ ပညာရေး၊ နိုင်ငံရေးသိပ္ပံ (ပတ်ဝန်းကျင်နိုင်ငံရေး)၊ မြို့ပြစီမံကိန်း၊ ဥပဒေ၊ စီးပွားရေး၊ ဒဿနိက၊ ပတ်ဝန်းကျင်ညစ်ညမ်းမှု ထိန်းသိမ်းခြင်းနှင့် သဘာဝရင်းမြစ်များ စီမံခန့်ခွဲခြင်း စသည့် ဆက်စပ်ဘာသာရပ်များ ပါဝင်သည်။ ပတ်ဝန်းကျင်ဆိုင်ရာပညာအတွက် ဘွဲ့ဒီဂရီများ၊ မဟာဘွဲ့ဒီဂရီများအပါအဝင် ပတ်ဝန်းကျင်ဆိုင်ရာပညာဆိုင်ရာ ဒီဂရီအစီအစဉ်များစွာ ရှိသည်။ ပတ်ဝန်းကျင်ဆိုင်ရာပညာ ဒီဂရီပရိုဂရမ်များသည် ကျွန်ုပ်တို့ကမ္ဘာ၏ သဘာဝပတ်ဝန်းကျင်ဆိုင်ရာ ပြဿနာများကို ရင်ဆိုင်ရန်အတွက် လိုအပ်သည့် ကျယ်ပြန့်သော ကျွမ်းကျင်မှုနှင့် ခွဲခြမ်းစိတ်ဖြာမှုဆိုင်ရာ ကိရိယာများကို ပံ့ပိုးပေးသည်။ ပတ်ဝန်းကျင်ဆိုင်ရာပညာရပ်ကို သင်ကြားသော ကျောင်းသားများသည် ကျွန်ုပ်တို့ အချိန်ကာလ၏ အရေးကြီးသော ပတ်ဝန်းကျင်ဆိုင်ရာ ပြဿနာများနှင့် လူတစ်ဦးချင်း၊ လူ့အဖွဲ့အစည်းနှင့် ကမ္ဘာဂြိုဟ်တို့၏ သက်ရောက်မှုများကို နားလည်ပြီး ကိုင်တွယ်ဖြေရှင်းရန် ဉာဏနှင့် နည်းစနစ်ဆိုင်ရာ ကိရိယာများကို ရရှိကြသည်။ သဘာဝပတ်ဝန်းကျင်ဆိုင်ရာ ပညာရေး၏ အဓိက ရည်မှန်းချက်မှာ လူ့အဖွဲ့အစည်းအတွင်းရှိ အဖွဲ့ဝင်များအားလုံးတွင် သဘာဝပတ်ဝန်းကျင်ကို လိုလားသော တွေးခေါ်မှုနှင့် သဘောထားရှိစေရန် ဖြစ်သည်။ ယင်းက သဘာဝပတ်ဝန်းကျင်ဆိုင်ရာ ကျင့်ဝတ်များကို ဖန်တီးရန်နှင့် သဘာဝပတ်ဝန်းကျင် ကာကွယ်ရေးနှင့် ဇီဝမျိုးစုံမျိုးကွဲများ၏ အရေးပါမှုကို လူများ၏ သတိပြုမိမှု မြှင့်တင်ရန် ကူညီပေးမည်ဖြစ်သည်။

## ကိုးကား 
ကဏ္ဍ:ပညာရေး ကျင့်ဝတ်နည်းနာများ
*
ကလာပသမ္မသနနည်း

အပေါင်းအစည်းအားဖြင့် သုံးသပ်ခြင်း။ (ရုပ်နာမ် သဘာဝကို ပိုင်းခြားသိစွမ်းနိုင်သော နာမရူပပရိဂ္ဂဟဉာဏ်ကို ရရှိပြီးနောက် ရုပ်နာမ်တရားနှစ်ပါး၏ ဖြစ်ပေါ်လာကြောင်းကို သိသော ဓမ္မဋ္ဌိတိဉာဏ်ကို ရရှိပိုင်နိုင်ပြီးသော ယောဂီပုဂ္ဂိုလ်သည် ခန္ဓာ ၅-ပါးတွင် တစ်ပါးပါးကို လက္ခဏာယာဉ်သို့ တင်၍ ဆင်ခြင် သုံးသပ်ရမည်။ ရှုဆင်ခြင်ပုံမှာ— “ရုပ်တရား ဟူသမျှသည် ကုန်ခန်းပျက်စီးခြင်းသဘော ရှိသဖြင့် မမြဲပါတကား, ကြောက်မက်ဖွယ် သဘောရှိသဖြင့် ဆင်းရဲဒုက္ခချည်းပါတကား အနှစ်သာရ ရှာမရသဖြင့် အတ္တမဟုတ်ပါတကား”ဟု ရုပ်အားလုံးကို အပေါင်းအစုအားဖြင့် လက္ခဏာယာဉ်သို့တင်၍ သုံးသပ်မှုကို ကလာပသမ္မသနဟု ခေါ်သည်။  အလုံးစုံသောရုပ်ကို ပေါင်းရုံး စုစည်း အကျဉ်းနည်းအားဖြင့် အနိစ္စစသည်ဖြင့် သုံးသပ်မှုမျိုးကို ကလာပသမ္မသန ဆိုလိုပေသည်၊ 

ဝိပဿနာသည် ကလာပသမ္မသနဟု ခေါ်ဆိုသော နယဝိပဿနာနှင့် အနုပဒဓမ္မဝိပဿနာဟု နှစ်မျိုး ရှိ၏၊ 
### ကလာပသမ္မသနအမည် 
အတိတ် အနာဂတ် ပစ္စုပ္ပန် အဇ္ဈတ္တ ဗဟိဒ္ဓ စသည့် ရုပ်တရား နာမ်တရားတို့ကို အုပ်စုအလိုက် ပေါင်းစုခြုံငုံ၍ လက္ခဏာရေးသုံးတန် တစ်လှည့်စီတင်ကာ ဝိပဿနာ ရှုပွားသုံးသပ်သော နည်းသည် ကလာပသမ္မသန မည်၏၊ ဤကလာပသမ္မသနဟူသော အမည်သည် ဇမ္ဗုူဒိပ်ကျွန်း၌ သီတင်းသုံးတော်မူကြကုန်သော မထေရ်မြတ်ကြီးတို့၏ အခေါ်အဝေါ် အသုံးအနှုန်း ဖြစ်၏၊

ယင်း ဝိပဿနာရှုနည်း နှစ်နည်းတို့တွင် .. ဝိပဿနာတရားကို အားသစ်စ ယောဂါဝစရပုဂ္ဂိုလ်သည် ကလာပသမ္မသနဟု ခေါ်ဆိုအပ်သော နယဝိပဿနာနည်းက စ၍ အားထုတ်ရန် ဝိသုဒ္ဓိမဂ္ဂအဋ္ဌကထာတွင် ညွှန်ကြားထားပေသည်။
*ယင်း နည်းဖြင့် “ငါ, ငါပိုင်ဥစ္စာ”ဟူသော စွဲလမ်းမှု ဂါဟတရားကို ပယ်ရှားနိုင်သည်။ 

ဆက်စပ်ဖတ်ရှုရန်
* ကလာပသမ္မသန - နယဝိပဿနာ
* ကလာပသမ္မသနနှင့် အနုပဒဓမ္မဝိပဿနာ
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
အတ္တ

* (၁) စိတ်။   
* (၂) ကိုယ်၊ အတ္တဘော။   
* (၃) ဓမ္မ၊ လောကီ လောကုတ္တရာတရား။   
* (၄) သဘော။ အတ္တသဒ္ဒါ ဤအနက်ကို ဟောသောအခါ မိမိ ရှေ့က ပုဒ်တစ်ခုခု နှင့် တွဲလျက် အတွေ့များသည်။   
* (၅) မိမိ၊ မိမိကိုယ်။   
* (၆) သား၊ အဖ   
* (၇) အတ္တ-ဟု စွဲယူသော အယူမှား၊ အတ္တဒိဋ္ဌိ။   
* (၈) သတ္တဝါတို့၏ ခန္ဓာကိုယ်ကို၎င်း တလောကလုံးကို၎င်း အစိုးရလျက် မပျက်မစီး အမြဲတည်နေသော အနှစ်သာရ အမာခံသဘောတရားဟု တိတ္ထိတို့ ကြံဆအပ်သော အတ္တ၊ ဤ “အတ္တ” (အာတ္မန်)ဟူသည် ဗြာဟ္မဏ အယူ၌ တွေ့ရသော ဝေါဟာရအခေါ် အဝေါ် တစ်မျိုးတည်း။ ဤ အတ္တ၏ ဗျုပ္ပတ်ကိုလည်း ဝေဒန္တမုတ္တာဝလီကျမ်း၌ “ယဒါပ္နောတိ ယဒါဒတ္တေ၊ ယစ္စာတ္တိ ဝိၑယာန် ဗဟူန်။ ယစ္စာယျ သန္တတောဘာဝ-သ္တသ္မာဒါတ္မေတိ ကထျတေ”ဟု ဆိုသည်။ ဤ “အတ္တ”ကိုပင် အစွဲပြု၍ “အသက်, လိပ်ပြာ, ဝိညာဉ်ကောင်, ပုဂ္ဂိုလ်, သတ္တဝါ, ငါ, သူတစ်ပါး, ယောက်ျား, မိန်းမ, ကာရက, ဝေဒက, သာမီ, နိဝါသီ, သယံဝသီ”စသော မှားသော စွဲယူမှုများဖြစ်သည်။ လာပါဌ်ဖြင့်လည်း မှားယွင်းစွာ ကြံဆပုံကို သိလေ။ 

လောကီသက္ကတကျမ်းတို့၌လာသော ဆိုအပ်ပြီး အဓိပ္ပါယ်ထက် ကျယ်ဝန်းသော သိမှတ်ဖွယ် အဓိပ္ပါယ် အယူအဆ အဆုံးအဖြတ်တို့ကို အဘယာရာမဆရာတော်၏ အဘိဓာန်နိသျသစ် ၉၂-ဂါထာနှင့် ၈၆၁-ဂါထာတွင်ကြည့်။ ထို့ပြင်လည်း အတ္တ ၅-မျိုးကို နှင့် တိတ္တိရိယဥပနိသျှဒ်၊ ဒုတိယပိုင်းတွင်ကြည့်။ ဝါစပ္ပတိ၌ကား “ဘူတာတ္မာ စေန္ဒြိယာတ္မာ စ၊ ပြတျဂါတ္မာ တထာ ဘဝါန်။ အာတ္မာ စ ပရမာတ္မာ စ၊ တွမေကး ပဉ္စဓာမတး”ဟူသော ဂါထာကိုကိုး၍ အတ္တ ၅-မျိုး တနည်းဆိုသည်။ အတ္တ၏ ပမာဏကို -တို့တွင်လည်းကောင်း, အတ္တ၏ အဆင်းကို -တို့တွင်၎င်းကြည့်။ 

အနတ္တ, ဇီဝ, သရီရ တို့လည်း ကြည့်။ 

အတ္တ၏အစွမ်းဖြင့် ရုပ်စသော ခန္ဓာ ၅-ပါး၌ သက္ကာယဒိဋ္ဌိ ၂၀-ဖြစ်ပုံကို -တို့တွင်ကြည့်။ 

အနတ္တ-လည်းကြည့်။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
အမှတ်(၉) ခြေလျင်တပ်ရင်း

**အမှတ်(၉) ‌‌‌‌‌ခြေလျင်တပ်ရင်း** (အတိုကောက် **ခလရ ၉**) သည်  အရှေ့အလယ်ပိုင်းတိုင်းစစ်ဌာနချုပ် နယ်မြေရှိ စစ်ဆင်ရေးကွပ်ကဲမှုဌာနချူပ် ၂ ၏  လက်အောက်ခံတပ်ရင်းဖြစ်သည်။

ကဏ္ဍ:ခြေလျင်တပ်ရင်းများ

## ကိုးကား
Miss Grand Myanmar 2016

**Miss Grand Myanmar 2016** သည် ပြင်ဦးလွင်မြို့၊ မြို့တော်ခန်းမတွင် ၂၀၁၆ ခုနှစ် ဩဂုတ် ၇ ရက်နေ့တွင် ကျင်းပသော ပထမဆုံးအကြိမ် Miss Grand Myanmar ပြိုင်ပွဲဖြစ်ပြီး ရန်ကုန်အခြေစိုက် Style Plus H မှ ဦးစီးကျင်းပခဲ့သည်။ ပြိုင်ပွဲတွင် အလှမယ် ၂၄ ဦး ပါဝင်ယှဉ်ပြိုင်ခဲ့ကြပြီး ရန်ကုန်ကိုယ်စားပြု နန္ဒာလွင်က အနိုင်ရရှိခဲ့သည်။

ထိုပြိုင်ပွဲတွင် Miss Tourism International 2016 နှင့် Miss Tourism Queen of the Year တို့အတွက် နိုင်ငံကိုယ်စားပြုအလှမယ်များကိုလည်း ရွေးချယ်ခဲ့သည်။ နောက်ဆုံးဖိုင်နယ်ပြိုင်ပွဲအား စကိုင်းနက်လူငယ်ချယ်နယ်မှ တိုက်ရိုက်ထုတ်လွှင့်ခဲ့သည်။ 

## ရလဒ်
## Contestants
Miss Grand Myanmar 2016 အတွက် ပြိုင်ပွဲဝင် ၂၄ ဦး ဝင်ရောက်ယှဉ်ပြိုင်ခဲ့သည်။

* MGM01&nbsp;–&nbsp;စပယ်ဧကရီ
* MGM02&nbsp;–&nbsp;သဲသစ္စာသိမ့်
* MGM03&nbsp;–&nbsp;ရတီဦး
* MGM04 – နန်းကြယ်စင်
* MGM05 – ချယ်ရီထွန်း၊ (တောင်ကြီးမြို့)
* MGM06 – May Doez
* MGM07 – သင်ဇာ၊ (ရန်ကုန်မြို့)
* MGM08 – ချူးပြည့်အိမ်စည်
* MGM09 – ခေးလရောင်
* MGM10 – မေဖူးပွင့်နွယ်၊ (ရန်ကုန်မြို့)
* MGM11 – ယမင်းဦး
* MGM12 – သိမ့်မြတ်နိုး၊ (ရန်ကုန်မြို့)
* MGM13 – နန်းခင်လေး
* MGM14 – ချောကလျာဟန်
* MGM15 – စံရတီထက်
* MGM16 – မြတ်ဆုမွန်ဌေး
* MGM17 – အေးကြည်ပြာ
* MGM18 – နီကီ၊ (မာန်အောင်မြို့)
* MGM19 – နန်းဆက်
* MGM20 – နန္ဒာလွင်၊ (ရန်ကုန်မြို့)
* MGM21 – မြတ်သွယ်ခိုင်၊ (ရန်ကုန်မြို့)
* MGM22 – ဘာဘီလေး
* MGM23 – မေယွန်းကြည်၊ (ရန်ကုန်မြို့)
* MGM24 – ခင်အင်ကြင်းကျော်၊ (ရန်ကုန်မြို့)

## ကိုးကား
ကဏ္ဍ:မြန်မာနိုင်ငံရှိ အလှမယ်ပြိုင်ပွဲများ
ဇီဝ

တိတ္ထိတို့ ကြံဆ အပ်သော–ဇီဝ-အသက်၊ အတ္တကောင်၊ လိပ်ပြာကောင်၊ ဝိညာဉ်ကောင်။ မိစ္ဆာဝါဒီ တက္ကီပုဂ္ဂိုလ်တို့သည် ပျက်စီးခြင်းသဘောရှိသော ခန္ဓာကိုယ်မှ အလွတ်သီးခြားဖြစ်သော အရာကို “ဇီဝ”ဟု ယူဆကြသည်၊ 
### သရီရ နှင့်ဇီဝ
“သရီရ”ခေါ် ခန္ဓာကိုယ်နှင့် “ဇီဝ”ခေါ် အတ္တကောင်တို့သည် မတူ ထူးခြား တစ်မျိုးတစားစီ ဖြစ်ကြသည်၊ ခန္ဓာကိုယ် ပြတ်စဲ ပျက်စီးသော်လည်း “ဇီဝ” ခေါ် အတ္တကောင်ကား မပြတ်စဲ မပျက်စီးဟု ယူဆကြသည်။ 

ယင်း “ဇီဝ” ခေါ် အတ္တကောင်သည် သတ္တဝါတို့၏ ခန္ဓာကိုယ်တွင်း၌ တည်နေသည်ဟု ယူဆကြသည် ။ ။ ။ 

ဇီဝသည် ထိုထိုဘုံဘဝ၌ ကောင်းမှု မကောင်းမှုကံတို့၏ အကျိုးကို သိမြင်ခံစားတတ်သည်ဟုလည်း ယုံကြည်ကြသည် ။ ။ ။ 

ဤဘဝ၌ ခန္ဓာကိုယ် ပြတ်စဲ ပျက်စီးသောအခါ “ဇီဝ” ခေါ် အတ္တကောင်သည် မပြတ်စဲ မပျက်စီးပဲ နှောင်အိမ်မှ ငှက်များ ထွက်သွားသည့်ပမာ ခန္ဓာကိုယ်မှထွက်၍ အလိုရှိရာ တမလွန်လောကသို့ ပြောင်းသွားသည်ဟု ယူဆကြသည် ။ 

တစ်စုံတစ်ယောက်သော သူသည် မိမိရွာမှ ထွက်၍ အခြားသောရွာသို့ ဝင်ရောက်သွားလာ သကဲ့သို့၎င်း မိမိအိမ်မှ ထွက်၍ အခြားသော အိမ်သို့ ဝင်ရောက်သွား လာသကဲ့သို့၎င်း ဇီဝ’ ခေါ် အတ္တ-ကောင်သည် ခန္ဓာအိမ်ဟောင်းမှ ထွက်ခွါ၍ အခြားသောခန္ဓာအိမ်သစ်သို့ ပြောင်းရွှေ့ ဝင်ရောက် နေထိုင်သည်ဟုလည်း ယူဆကြသည်။

ခန္ဓာကိုယ် ပျက်စီးသောအခါ “ဇီဝ” ခေါ် အတ္တကောင်သည် ကမ္ဗလာနီ အဝတ်ထည်၌ ထည့်ထားသော ကြောင်မျက်ရွဲကဲ့သို့လည်းကောင်း, သုဘကိဏှာဗြဟ္မာကြီး၏ခန္ဓာကိုယ်ကဲ့သို့လည်းကောင်း, အရောင်တလက် လက်ပြောင်လက်တောက်ပသည်ဟု ယူဆကြသည် ။ ။ 

ဇီဝခေါ် အတ္တ၏ ကျယ်ဝန်းသော သိမှတ်ဖွယ် အဓိပ္ပါယ်ကို အဘယာရာမဆရာတော်၏ အဘိဓာန်နိသျသစ် ၉၂-ဂါထာနှင့် ၈၆၁-ဂါထာတွင် ကြည့်။ 

အတ္တ, အနတ္တ, နိဇ္ဇီဝ, သရီရ-တို့လည်း ကြည့်။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
ကလစ်ဖို့ဒ်၏ တကယ်ကြီးမားသော ရုပ်ရှင်

***ကလစ်ဖို့ဒ်၏ တကယ်ကြီးမားသော ရုပ်ရှင်*** () သည် Scholastic Entertainment နှင့် Big Red Dog Productions မှ ရိုက်ကူးဖန်တီးခဲ့ပြီး Warner Bros. Pictures ရုပ်ရှင်ထုတ်လုပ်ရေးမှ ဖြန့်ချိခဲ့သည့် ၂၀၀၄ ခုနှစ်ထွက် အမေရိကန် အန်နီမေးရှင်း စွန့်စားမှုဟာသ ရုပ်ရှင်ဖြစ်သည်။

## သရုပ်ဆောင်များနှင့် ဇာတ်ကောင်များ 
* ကလစ်ဖို့ဒ် (Clifford) အဖြစ် ဂျွန် ရစ်တား
* Shackelford အဖြစ် ဝိန်း ဘရာဒီ
* အမ်မလီ-အယ်လီဇဘက် ဟောင်းဝပ်ဒ် (Emily-Elizabeth Howard) နှင့် ကာရိုလိုင်း ဟောင်းဝပ်ဒ် (Caroline Howard) အဖြစ် Grey DeLisle
* ဒိုရသီ (Dorothy) အဖြစ် Jenna Elfman
* George Wolfsbottom အဖြစ် ဂျွန် ဂွတ်မန်း
* Larry Gablegobble အဖြစ် Judge Reinhold
* ဒိရက်ခ် (Dirk) အဖြစ် Jess Harnell
* တီ-ဘိုနီ (T-Bone) အဖြစ် ကီလ မစ်ချယ်
* ရဲမှူးလူးဝစ် (Sheriff Lewis) အဖြစ် နစ် ဂျိမ်းဆန်
* Madison Wolfsbottom နှင့် Jetta Handover အဖြစ် Kath Soucie
* ချာလီ (Charley) အဖြစ် အော်ရန် ဝီလျမ်စ်
* ကလီယို (Cleo) နှင့် Mrs. Diller အဖြစ် Cree Summer
* ရော်ဒရီဂို (Rodrigo) အဖြစ် Wilmer Valderrama
* မာ့ခ် ဟောင်းဝပ်ဒ် (Mark Howard) အဖြစ် Cam Clarke
* Horace Bleakman အဖြစ် Earl Boen
* ပီ.တီ. (P.T.) အဖြစ် Ernie Hudson

## ဝေဖန်တုံ့ပြန်မှု 
## ကိုးကား 
## ပြင်ပလင့်ခ် 
* 
* 
* 
* 
* 

ကဏ္ဍ:၂၀၀၄ ရုပ်ရှင်ဇာတ်ကားများ
ကဏ္ဍ:အမေရိကန် ရုပ်ရှင်ဇာတ်ကားများ
ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ
ကဏ္ဍ:အမေရိကန် ကာတွန်းရုပ်ရှင်ဇာတ်ကားများ
ကွိုင်းတင်ဆာ ဆွိုင်းဒယ်

**ကွိုင်းတင်ဆာ ဆွိုင်းဒယ်** (, ၈ ဖေဖော်ဝါရီ ၁၉၉၇ တွင်မွေးဖွားသည်) သည်အမေရိကန်သရုပ်ဆောင်ဖြစ်သည်။ သူမသည် ဒွိမဟုတ်သော အဖြစ် သတ်မှတ်ပြီး ၎င်းတို့/သူ နာမ်စားများကို အသုံးပြုသည်။

## ကိုးကား 
## ပြင်ပလင့်ခ်များ 
*

ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၉၇ မွေးဖွားသူများ
ကဏ္ဍ:အမေရိကန် သရုပ်ဆောင်များ
Miss Intercontinental Myanmar

**Miss Intercontinental Myanmar** သည် Miss Intercontinentalပြိုင်ပွဲသို့ သွားရောက်ယှဉ်ပြိုင်ရန် မြန်မာကိုယ်စားပြု ရွေးချယ်ပေးသောအလှမယ်ပြိုင်ပွဲ ဖြစ်သည်။

## သမိုင်း
Miss Intercontinentalပြိုင်ပွဲကို ဝင်ရောက်ယှဉ်ပြိုင်ရန် မြန်မာကိုယ်စားပြု အလှမယ်များကို ၂၀၁၄ တွင် စတင်စေလွှတ်ခဲ့သည်။ ၂၀၁၄ မှ ၂၀၁၇ ထိ  မြန်မာကိုယ်စားပြုများကို ရွှေမြေမြန်မာအလှမယ် (Miss Golden Land Myanmar)ပြိုင်ပွဲမှ စေလွှတ်ခဲ့သည်။ ၂၀၁၄ တွင် အိန်ဂျယ်လမုန် မှပထမဆုံး ဝင်ရောက်ယှဉ်ပြိုင်၍ ဆန်ကာတင် ၁၆ ဦးစာရင်းသို့ ပါဝင်ခဲ့သည်။ ၂၀၁၆ တွင် နီနီနိုင်ဝင်း မှဝင်ရောက်ယှဉ်ပြိုင်ကာ Miss Popularityဆုကို ရရှိခဲ့သည်။ ၂၀၁၅ နှင် ၂၀၁၇ တွင် ဝင်ရောက်ယှဉ်ပြိုင်ခဲ့သော်လည်း နေရာမရရှိပေ။ ထို့နောက် ၂၀၁၈ မှ ၂၀၂၁ ထိ မြန်မာကိုယ်စားပြုများကို မယ်စကြဝဠာ မြန်မာပြိုင်ပွဲမှ စေလွှတ်ခဲ့သည်။ ၂၀၁၈ တွင် နန်းမွှေးဖောင်းလုံမှ သွားရောက်ယှဉ်ပြိုင်ကာ ဆန်ကာတင် ၂၀ ဦးသို့ ဝင်ရောက်ခဲ့သည်။ ၂၀၁၉ တွင် သွားရောက်ယှဉ်ပြိုင်သော်လည်း နေရာမရရှိပေ။ ၂၀၂၁ တွင် မေသဇင်ဦး သွားရောက်ယှဉ်မည်ဖြစ်သော်လည်း အကြောင်းအမျိုးမျိုးကြောင့် ဝင်ရောက်ယှဉ်ပြိုင်နိုင်ခြင်းမရှိပါ။
 
၂၀၂၃ တွင် For You Entertainment အဖွဲအစည်းမှ Miss Intercontinental Myanmar ပြိုင်ပွဲကိုကျင်းပကာ အနိုင်ရရှိသူအား Miss Intercontinental 2023 ပြိုင်ပွဲတွင် မြန်မာကိုယ်စားပြုအဖြစ် သွားရောက်ယှဉ်ပြိုင်စေခဲ့သည်။ သို့သော် Miss Intercontinental Myanmar 2023 Winner၊၊ Ms. Anna La သည် အသက်အရွယ် အပိုင်းအခြားအရ နိုင်ငံသားမှတ်ပုံတင် အခက်အခဲ များနှင့် Visa အခက်အခဲများရှိသောကြောင့် အီဂျစ် နိုင်ငံတွင် ကျင်းပပြုလုပ်မည့် Miss Intercontinental 2023 ပြိုင်ပွဲကြီးအား 1st Runner Up၊ နန်းစမ်ဖောင်း မှ ကိုယ်စားသွားရောက်ယှဉ်ပြိုင်ခဲ့သည်။

၂၀၂၄ တွင် PAIX PRODUCTION မှ Miss Intercontinental Myanmar ပြိုင်ပွဲကို ဆက်လက်ကျင်းပကာ အနိုင်ရရှိသူ အလှမယ်နွယ်နီဝင်း အား စေလွှတ်ယှဉ်ပြိုင်စေခဲ့သည်။သို့ရာတွင် အကြောင်းကြောင့် သွားရောက်ယှဉ်ပြိုင်နိုင်ခြင်းမရှိခဲ့ပေ။ လက်ရှိ ၂၀၂၅ အတွက် PAIX PRODUCTION မှ နိုင်ငံတဝှမ်း မြို့များ​၏ ကိုယ်စားပြု အလှမယ်များဖြင့် Miss Intercontinental Myanmar 2025 အား ကျင်းပခဲ့ရာ ရေးမြို့ ကိုယ်စားပြု အလှမယ် ခိုင်ဇင်အောင် အား Miss Intercontinental Myanmar 2025 အဖြစ် ရွေးချယ်ထားသည်။

## အနိုင်ရရှိသူ
## Runner-Up ရရှိသူများ
## Miss Intercontinental
## ကိုးကား
စက်မှုဇုန်(၂)ဘူတာ

**စက်မှုဇုန်(၂)ဘူတာ**သည် ရန်ကုန် - ပြည်လမ်းပိုင်းတွင် ပါဝင်သော ဘူတာတစ်ခုဖြစ်သည်။ ရထားလမ်းမိုင်တိုင် ၁၃မိုင် ၁/၂ဖာလုံတွင်တည်ရှိသည်။

## ကိုးကား 
ကဏ္ဍ:ရန်ကုန်တိုင်းဒေသကြီးရှိ ဘူတာရုံများ
ဗမာအမျိုးသားရေးဝါဒ

**ဗမာအမျိုးသားရေးဝါဒ (ဗမာမျိုးချစ်)** သည် မိမိလူမျိုး၊ ဒေသ၊ ယဉ်ကျေးမှုနှင့် ဘာသာရေးကို တန်ဖိုးထား ချစ်မြတ်နိုသည့် အမျိုးသားရေးဝါဒဟု အဓိပ္ပါယ်ဖွင့်ဆိုနိုင်သည်။ လက်ဝဲနှင့် လက် ယာ နှစ်ဘက်လုံးတွင် တွေရသည်။

## Bamarization
Bamarizationဆို့တာ ဗမာလူမျိုးမဟုတ်တယ် လူမျိုးတွေကို ဗမာယဉ်ကျေးမှုနှင့် ဗမာလူမျိုး ထေရဝါဒ ဗုဒ္ဓဘာသာအဖြစ်ခံယူ အောက်ဖြစ်သွာ‌စေသည့် လူမှုဗေဒ လုပ်ငန်းစဉ် တစ်ခုဖြစ်သည်။ ဥပမာ လူမျိုးခြာတစ်ယောက်က ဗမာလူမျိုး ထေရဝါဒ ဗုဒ္ဓဘာသာအဖြစ် မှတ်ပုံတင်တွင်ခံယူပြီ ဗမာယဉ်ကျေးမှုအတိုင်း နေထိုင်ခြင်ဖြစ်သည်။ Anti-Bamarization ဗမာမျိုးချစ်များလည်ရှိသည်။

မွန်လူမျိုး၊ ရှမ်းလူမျိုး၊ ကရင်လူမျိုးနှင့် မြန်မာနိုင်ငံရှိ တရုတ်လူမျိုးတိုသည့် ဗမာလူမျိုးအဖြစ် ခံယူမှုအများဆုံးလူမျိုးဖြစ်သည်။

## သမိုင်းကြောင်း 
ဗမာအမျိုးသားရေးဝါဒသည် ရှေအခါကပင်ရှိ ခဲသည်။ ဗြိတိသျှသည် မြန်မာနိုင်ငံကို ၃ ကြိမ်တိုက်ခိုင်ပြီ ကိုလိုနီပြုခဲသည်။ ကိုလိုနီခေတ်တွင် ဗမာအမျိုးသားရေးလှုပ်ရှာမှုများ အားကောင်လားခဲသည်။ ဗမာအမျိုးသား‌ရေးလှုပ်ရှာ သူများသည် ကိုလိုနီအစိုရကို တိုင်ခိုင်ခဲကြသည်။ လွှတ်လပ်ရေးရပြီးနောက် ဗမာအမျိုးသားရေးလှုပ်ရှာမှုများ ဆက်လက်ရှိနေဆဲဖြစ်သည်။ ဗမာလူမျိုးများသည် မြန်မာနိုင်ငံကို စွမ်းစွမ်းတမန် အုပ်ချုပ်၊ ကာကွယ်ခဲကြသည်။

## အမျိုးသားသင်္ကေတများ 
ဗမာလူမျိုးတို၏ အမျိုးသားသင်္ကေတများမှ အောက်ပါအတိုင်ဖြစ်သည်။

တို့ဗမာအစည်းအရုံးအမျိုးသားလှုပ်ရှားမှုအလံနှင့် ကုန်းဘောင်ခေတ် မြန်မာနိုင်ငံအလံတော်ကို ဗမာအမျိုးသားအလံဟု ဆိုကြသည်။ တို့ဗမာအစည်းအရုံးအမျိုးသားလှုပ်ရှားမှုအလံသည် လူကြိုက်များသည်။ မှတ်ချက် လူမှုကွန်ရက်တွင်သာ profile ပေါတွင်တင်သည်ကို တွေရသည်။

ဗမာလူမျိုးတို၏ အမျိုးသားတိရိစ္ဆာန်မှ ဒေါင်း ဖြစ်သည်။ ဒေါင်းကို ကုန်းဘောင်ခေတ် မြန်မာနိုင်ငံအလံတော်နှင့် တံဆိပ်တော်တွင် စသုံးခဲသည်။

ခေါင်းပေါင်းသည်  ဗမာအမျိုးသားများ ခေါင်းတွင်ဝတ်ဆင် ကြသည်။ ဗမာလူမျိုးတို၏ အမျိုးသားသင်္ကေတ တစ်ခု လည်းဖြစ်သည်။

## ကိုးကား 
ကဏ္ဍ:အမျိုးသားရေးဝါဒ
အုတ်ဖိုဘူတာ

**အုတ်ဖိုဘူတာ**သည် ရန်ကုန် - ပြည်လမ်းပိုင်းတွင် ပါဝင်သော ဘူတာတစ်ခုဖြစ်သည်။ ရထားလမ်းမိုင်တိုင် ၁၀၁မိုင် ၁/၂ဖာလုံတွင်တည်ရှိသည်။

## ကိုးကား 
ကဏ္ဍ:ပဲခူးတိုင်းဒေသကြီးရှိ ဘူတာရုံများ
ပစိဖိတ်အနားကွပ်

thumb|ပစိဖိတ်နယ်စပ်ရှိ နိုင်ငံများ၏ မြေပုံ
**ပစိဖိတ်အနားကွပ်** "**ပစိဖိတ်သမုဒ္ဒရာရေကန်**" ရှိ ကျွန်းငယ်များနှင့် ကျွန်းငယ်လေးများအပါအဝင် ပစိဖိတ်သမုဒ္ဒရာပတ်လည်ရှိ နေရာများကို ရည်ညွှန်းသည်။ ဘူမိဗေဒတွင် ပစိဖိတ်ရိုင်းနယ်မြေသည်လည်း မီးကွင်းနှင့် ဆက်စပ်နေသည်။

## ပစိဖိတ်ကွင်းနိုင်ငံများ စာရင်း 
ယင်းသည် ပစိဖိတ်သမုဒ္ဒရာ တစ်လျှောက် ပျံ့နှံ့နေ သောနယ်မြေ တစ်ခု ဖြစ်သောကြောင့် ပစိဖိတ်ကမ်းရိုးတန်း ၏အစိတ်အပိုင်း အဖြစ်သတ်မှတ် ထားသော စာရင်းတစ် ခုဖြစ်သည် ။

* အရှေ့အာရှ
** 
** 
** 
** 
** 
*** 
*** 
** 
* အရှေ့တောင်အာရှ
** 
** 
** 
** 
** 
** 
** 
** 
** 

* အိုရှန်းနီးယား (အချုပ်အခြာအာဏာပိုင်နိုင်ငံများ)
** 
** 
** 
** 
** 
** 
** 
** 
** 
** 
** 
** 
** 
** 
** 
** 

* အိုရှန်းနီးယား (အမှီအခိုနယ်မြေများ)
**  ဩစတြေးလျနိုင်ငံ၏ ပြည်နယ်များနှင့် နယ်မြေများ
*** 
**  နယူးဇီလန်နိုင်ငံ၏ နယ်မြေ
*** 
**  သမုဒ္ဒရာပြင်သစ်နိုင်ငံ
*** 
*** 
*** 
**  ဗြိတိသျှ ပင်လယ်ရပ်ခြား နယ်မြေများ
*** 
**  အမေရိကန်ပြည်ထောင်စု အင်ဆူလာဒေသ
*** 
*** 
*** 
** 
*** ဟာဝိုင်ယီပြည်နယ်
** 
*** အီစတာကျွန်း

* မြောက်အမေရိကတိုက်
** 
** 
** 
* ဗဟိုအမေရိက
** 
** 
** 
** 
** 
** 
* တောင်အမေရိကတိုက်
** 
** 
** 
** 

## ကူးသန်းရောင်းဝယ်ရေး 
ပစိဖိတ်သမုဒ္ဒရာသည် သင်္ဘောပို့ဆောင်ရာနေရာဖြစ်သည်။ ပစိဖိတ်အနားကွပ် တွင် ကမ္ဘာပေါ်တွင် အလုပ်အများဆုံး သင်္ဘောဆိပ်ကမ်း 50 တွင် 29 ခုရှိသည်။

* 
** ဘူဆန်မြို့
* 
** ယိုကိုဟာမာမြို့
** တိုကျိုမြို့ 
** နာဂိုယားမြို့
** ကိုဘီမြို့
* 
** ကော့ရှောင်မြို့ 
* 
** ဟောင်ကောင် 

* 
** ရှန်ဟိုင်းမြို့ 
** ရှမ်းချောင်းမြို့ 
** နင်ဘိုမြို့
** ဂွမ်ဇူးမြို့ 
** ချင်းတောင်မြို့ြို့ 
** တန်ဂျင်းမြို့ 
** ဇိုင်ယာမန်မြို့ 
** ဒယ်လီယန်မြို့ 
** လီယန်ယွန်းဂန်မြို့ 
** ယင်းခိုမြို့ 

* 
** မနီလာမြို့ 
* 
** ဆိုင်ဂွန်မြို့
* 
** လမ်ချာဘန်မြို့
* 
** ဆိပ်ကလန်း 
** တန်ဂျောင်ပလီပါစ်မြို့ 
* 
** စင်ကာပူ

* 
** ဂျကာတာမြို့ 
** ဆူရာဘာယားမြို့ 
* 
** ဗန်ကူးဗားမြို့ 
* 
** လော့စ်အိန်ဂျလိစ်မြို့ 
** လောင်ကမ်းခြေမြို့ 
** ဆီယက်တဲလ်မြို့/တာကိုမာမြို့ 
* 
** ဘာလ်ဘိုးမြို့ 

## ကျမ်းကိုး
ပြည်ဘူတာ

**ပြည်ဘူတာ**သည် ရန်ကုန် - ပြည်လမ်းပိုင်းတွင် ပါဝင်သော ဘူတာတစ်ခုဖြစ်သည်။ ရထားလမ်းမိုင်တိုင် ၁၆၁မိုင်တွင်တည်ရှိသည်။ ဒုတိယကမ္ဘာစစ်အတွင်း ဘူတာ၏ ပင်မအဆောက်အဦး ပြိုကျပျက်စီးခဲ့ရကာ ၁၉၅၅ခုနှစ်တွင် ပြန်လည်တည်ဆောက်ခဲ့သည်။ ဘူတာစင်္ကြန်အဆောက်အဦး နှစ်ခုသာ မူလအတိုင်းကျန်ရှိခဲ့ပြီး ယနေ့တိုင် အသုံးပြုနေသည်။

## ကိုးကား 
ကဏ္ဍ:ပဲခူးတိုင်းဒေသကြီးရှိ ဘူတာရုံများ
ရွှေလှေဘူတာ

**ရွှေလှေဘူတာ**သည် ရန်ကုန် - မန္တလေးလမ်းပိုင်းတွင် ပါဝင်သော ဘူတာတစ်ခုဖြစ်သည်။ 

## ကိုးကား 
ကဏ္ဍ:ပဲခူးတိုင်းဒေသကြီးရှိ ဘူတာရုံများ
Arthur Ashe

**အာသာရောဘတ်အရှ်ဂျူနီယာ  (Arthur Robert Ashe Jr.** )(ဇူလိုင် ၁၀၊ ၁၉၄၃&nbsp;– ဖေဖော်ဝါရီလ 6၊ 1993) သည် အမေရိကန် ပရော်ဖက်ရှင်နယ် တင်းနစ် ကစားသမားဖြစ်သည်။ သူသည် Grand Slam ချန်ပီယံဆု ၃ ကြိမ်နှင့် တစ်ပြိုင်တည်း နှစ်ကြိမ် ရရှိခဲ့သည်။ Ashe သည် United States Davis Cup အသင်းတွင် ရွေးချယ်ခံရသော ပထမဆုံးလူမည်းကစားသမားဖြစ်ပြီး Wimbledon ၊ US Open နှင့် Australian Open တို့တွင် တစ်ကိုယ်ရေချန်ပီယံဆုများရရှိဖူးသည့် တစ်ဦးတည်းသောလူမည်းကစားသမားဖြစ်သည်။ သူသည် ၁၉၈၀ တွင် အနားယူခဲ့သည်။ 

Ashe သည် Rex Bellamy၊  Bud Collins,  Judith Elian,  Lance Tingay,  *World Tennis * နှင့် *Tennis Magazine* (US)  1975 တွင် Ashe သည် ကမ္ဘာ့နံပါတ် ( 1) ခံခဲ့ရသည်။ ထိုနှစ်တွင် Ashe သည် 'Martini and Rossi' Award,  နှင့် ATP Player of the Year ဆု၊ ATP ကွန်ပျူတာ အဆင့်သတ်မှတ်ချက်တွင် သူသည် ၁၉၇၆ ခုနှစ် မေလတွင် နံပါတ် ၂ တွင် 

အထွဋ်အထိပ်သို့ ရောက်ခဲ့သည်  

Ashe သည် 1983 ခုနှစ်တွင် နှလုံးခွဲစိတ်မှု အတွင်း သွေးသွင်းမှုမှ HIV ကို ရရှိခဲ့သည်ဟု ယုံကြည်ရသည်။ ၁၉၉၂ ခုနှစ် ဧပြီလတွင် သူ၏ရောဂါကို လူသိရှင်ကြားကြေညာခဲ့ပြီး HIV နှင့် AIDS အကြောင်း အခြားသူများကို ပညာပေးရန်အတွက် စတင်လုပ်ဆောင်ခဲ့သည်။ သူသည် အေ့ဒ်စ်ရောဂါကို အနိုင်ယူရန်အတွက် Arthur Ashe ဖောင်ဒေးရှင်းနှင့် Arthur Ashe Institute for Urban Health ကို 1993 ခုနှစ် ဖေဖေါ်ဝါရီလ 6 ရက်နေ့ အသက် 49 နှစ်တွင် AIDS နှင့်ဆက်စပ်သော အဆုတ်ရောင်ရောဂါ ဖြင့် မကွယ်လွန်မီ တည်ထောင်ခဲ့သည်။ ၁၉၉၃ ခုနှစ် ဇွန်လ ၂၀ ရက်နေ့တွင် အမေရိကန်သမ္မတ ဘီလ်ကလင်တန် မှ လွတ်လပ်ရေးဆုတံဆိပ် ချီးမြှင့်ခြင်းခံရသည်။ ယူအက်စ်အိုးပင်းနှင့် ကမ္ဘာ့အကြီးဆုံးတင်းနစ်ကွင်းကြီးဖြစ် သည့် Arthur Ashe အားကစားကွင်ကြီးသည်သူ့ကို ဂုဏ်ပြုသောအားဖြင့်  အမည်ပေးထားခြင်းဖြစ်သည်။
လွင်ဦး

**ဦးလွင်ဦး** ( ၃၁ ဇန်နဝါရီ ၁၉၆၁ဖွား) သည် တပ်မတော်သားနှင့် ဝါရင့်သံတမန်တစ်ဦးဖြစ်သည်။ လက်ရှိတွင် အဂတိလိုက်စားမှုတိုက်ဖျက်ရေးကော်မရှင် ဥက္ကဋ္ဌ ဖြစ်သည်။ ယင်းမတိုင်မီက  နိုင်ငံခြားရေးဝန်ကြီးဌာန ၏ ဒုတိယဝန်ကြီး နှင့် ရုရှားနိုင်ငံဆိုင်ရာမြန်မာသံအမတ်ကြီး ဖြစ်ခဲ့သည်။ 

## စစ်မှုထမ်းဘဝ 
သူသည် စစ်တက္ကသိုလ် အပါတ်စဉ် (၂၄) ဆင်း တပ်မတော်သားတစ်ဦးဖြစ်သည်။ တပ်မတော်(လေ) တွင် ၂၀၁၅ ခုနှစ် အထိ စစ်မှုထမ်းသည်။ သူ နောက်ဆုံး ထမ်းဆောင်ခဲ့သည့် ရာထူးမှာ ဗိုလ်ချုပ်အဆင့်ဖြင့်  စစ်ဦးစီးအရာရှိချုပ်(လေ) တာဝန် ဖြစ်သည်။

### စစ်မှုထမ်းကာလထင်ရှားဖြစ်ရပ် 
၂၀၁၅ ကိုးကန့်စစ်ပွဲ အတွင်း  တပ်မတော်လေ ၏ လေကြောင်းတိုက်ခိုက်မှုက တစ်ဖက်  တရုတ်နိုင်ငံအတွင်းသို့  လက်နက်ကြီးကျည်အချို့ နှင့် ဗုံးဆံ အချို့ ၂ကြိမ်ထပ်မနည်း ကျရောက် ပေါက်ကွဲခဲ့သည်။    ယင်းကိစ္စနှင့်  စပ်လျဉ်းပြီး တရုတ်နိုင်ငံက နယ်စပ်တွင် စစ်ရေးလေ့ကျင့်သည်အထိ  ဖိအားပေးရာ  တပ်မတော်ကာကွယ်ရေးဦးစီးချုပ် က ၎င်းအား တာဝန်ရှိသူတစ်ဦးအဖြစ် သတ်မှတ်ပြီး စစ်ဦးစီးအရာရှိချုပ်(လေ)ရာထူးမှ ဖယ်ရှားသည်။ 

## သံအမတ်ကြီးဘဝ 
၂၀၁၅ ဇွန်လ နှောင်းပိုင်းတွင် တပ်မတော်(လေ) မှ နိုင်ငံခြားရေးဝန်ကြီးဌာန သို့ သံအမတ်ကြီး အဆင့် ဖြင့် ကူးပြောင်းလာသည်။ ထိုသို့ ကူးပြောင်းပြီး များမကြာမီ နီပေါနိုင်ငံဆိုင်ရာမြန်မာသံအမတ်ကြီး အဖြစ် ထမ်းဆောင်သည်။ ၂၀၁၇ခုနှစ် အောက်တိုဘာ ၂၇ ရက်တွင် နီပေါနိုင်ငံဆိုင်ရာမြန်မာသံအမတ်ကြီးအဖြစ်မှ ဘင်္ဂလားဒေ့ရှ်နိုင်ငံဆိုင်ရာသံအမတ်ကြီး အဖြစ်သို့ လည်းကောင်း  ၊၂၀၁၉  ခုနှစ် နိုဝင်ဘာ ၁၈ရက်တွင်  ဖိလစ်ပိုင်သမ္မတနိုင်ငံဆိုင်ရာ မြန်မာသံအမတ်ကြီးအဖြစ်လည်းကောင်း   ၊၂၀၂၁ခုနှစ် ဇူလိုင် ၁၇ရက်နေ့ တွင် ရုရှားနိုင်ငံဆိုင်ရာ မြန်မာသံအမတ်ကြီးအဖြစ်လည်းကောင်း၊ ၂၀၂၂ ခုနှစ် ဧပြီ ၂၂ရက်နေ့တွင် ကာဇက်စတန်သမ္မတနိုင်ငံ နှင့် ဘယ်လာရုစ်နိုင်ငံ ဆိုင်ရာ မြန်မာသံအမတ်ကြီးအဖြစ်  လည်းကောင်း အစရှိသည်ဖြင့် တာဝန်များ ထမ်းဆောင်ခဲ့သည်။

## ဒုတိယဝန်ကြီးဖြစ်လာပုံ 
သူ့ကို နိုင်ငံတော်စီမံအုပ်ချုပ်ရေးကောင်စီ က ၂၀၂၃ စက်တင်ဘာ ၂၅ ရက်တွင် နိုင်ငံခြားရေးဝန်ကြီးဌာန ၏ ဒုတိယဝန်ကြီး အဖြစ် ခန့်အပ်ကြောင်း စာထုတ်သည်။  ထိုအချိန်တွင် သူသည် ရုရှားနိုင်ငံ မှာပင် မြန်မာသံအမတ်ကြီး အဖြစ် ရှိနေသေးသည်။သူသည်  ၂၀၂၃ ခုနှစ် အောက်တိုဘာလ ၁၁ ရက် တွင် နိုင်ငံဝန်ထမ်းအဖြစ်မှ သက်ပြည့်အငြိမ်းစားယူပြီး ထိုနောက်ပိုင်းကာလမှစ၍ နိုင်ငံခြားရေးဝန်ကြီးဌာန ဒုတိယဝန်ကြီး အဖြစ် တရားဝင် ထမ်းဆောင်ခဲ့သည်။

၂၀၂၅ ခုနှစ် ဇူလိုင် ၃၁ ရက် တွင် နိုင်ငံခြားရေးဒုဝန်ကြီး အဖြစ်မှ  အဂတိလိုက်စားမှုတိုက်ဖျက်ရေးကော်မရှင် ဥက္ကဋ္ဌ အဖြစ် တာဝန်ပြောင်းလဲ ပေးအပ်ခံရသည်။ 

## မိသားစုဘဝ 
၎င်းသည် အိမ်ထောင်သည်တစ်ဦးဖြစ်သည်။ဇနီးဖြစ်သူမှာ ဒေါ်မြင့်သန္တာ ဖြစ်သည်။  

## ဂုဏ်ပြုခံရခြင်း 
၂၀၂၂ ခုနှစ်၊ မတ်လ ၂၇  ရက်နေ့တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ မင်းအောင်လှိုင်က ၎င်းအား စွမ်းဆောင်မှုဆိုင်ရာဂုဏ်ထူးဆောင်တံဆိပ်ဖြစ်သော စီမံထူးချွန်တံဆိပ် (ပထမဆင့်) ကို ချီးမြှင့်ခဲ့သည်။ 

၂၀၂၂ ခုနှစ်၊ ဧပြီ ၁၇ ရက်တွင် အမိန်ကြော်ငြာစာ အမှတ် ၆၂/၂၀၂၂ အရ စစ်ဦးစီးအရာရှိချုပ် (လေ) ဗိုလ်ချုပ် လွင်ဦး (ငြိမ်း) အား နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ပြည်ထောင်စုစည်သူသင်္ဂဟဘွဲ့ဖြစ်သော စည်သူဘွဲ့ကို ချီးမြှင့်အပ်နှင်းခဲ့သည်။ 

## ကိုးကား 
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ

ကဏ္ဍ:မြန်မာ သံအမတ်ကြီးများ
ကဏ္ဍ:စစ်တက္ကသိုလ် ကျောင်းဆင်းများ
ကဏ္ဍ:စစ်မှုထမ်းဟောင်း သံအမတ်ကြီးများ
ပျဉ်းမနားဘူတာ

**ပျဉ်းမနားဘူတာ**သည် ရန်ကုန် - မန္တလေးလမ်းပိုင်းတွင် ပါဝင်သော ရထားလမ်းဆုံဘူတာတစ်ခုဖြစ်သည်။ ပျဉ်းမနားဘူတာမှ တောင်တွင်းကြီး နှင့် အောင်လံသို့ ရထားလမ်းခွဲရှိသည်။

## ကိုးကား 
ကဏ္ဍ:မန္တလေးတိုင်းဒေသကြီးရှိ ဘူတာရုံများ
သာစည်ဘူတာ

**သာစည်ဘူတာ**သည် ရန်ကုန်–မန္တလေးမီးရထားလမ်း၊ သာစည်–မြင်းခြံမီးရထားလမ်း၊ သာစည်–ရွှေညောင်မီးရထားလမ်းတို့ဆုံရာ ရထားလမ်းဆုံဘူတာဖြစ်သည်။

## ကိုးကား 
ကဏ္ဍ:မန္တလေးတိုင်းဒေသကြီးရှိ ဘူတာရုံများ
မုပ္ပလင်ဘူတာ

**မုပွလင်ဘူတာ**သည် ရန်ကုန် - မော်လမြိုင်လမ်းပိုင်းတွင် ပါဝင်သော ဘူတာတစ်ခုဖြစ်သည်။ 

## ကိုးကား 
ကဏ္ဍ:မွန်ပြည်နယ်ရှိ ဘူတာရုံများ
မော်လမြိုင်(တောင်)ဘူတာ

**မော်လမြိုင်(တောင်)ဘူတာ**သည် ရန်ကုန် - မော်လမြိုင်လမ်းပိုင်းတွင် ပါဝင်သော ဘူတာတစ်ခုဖြစ်သည်။ သံလွင်တံတား(မော်လမြိုင်)မပေါ်မီ မော်လမြိုင်-ရေးလမ်းပိုင်း၏ အစဘူတာဖြစ်ခဲ့ပြီး ယခုအခါအသုံးပြုခြင်း မရှိတော့ပေ။ မုတ္တမဘူတာဘက်သို့ ရထားစီးနင်းသူများအတွက် လက်မှတ်ရောင်းချပေးသော မော်လမြိုင်(မြောက်)ဘူတာလည်း ရှိခဲ့သည်။ 

## ကိုးကား 
ကဏ္ဍ:မွန်ပြည်နယ်ရှိ ဘူတာရုံများ
၂၀၂၂-၂၀၂၃ ဘဏ္ဍာရေးနှစ် အရအသုံးခန့်မှန်းခြေငွေစာရင်း

thumb|ပြည်ထောင်စုသမ္မတမြန်မာနိုင်ငံတော်အစိုးရတံဆိပ်
thumb|စီမံကိန်းနှင့် ဘဏ္ဍာရေးဝန်ကြီးဌာန တံဆိပ်
**၂၀၂၂-၂၀၂၃ ဘဏ္ဍာရေးနှစ် အရအသုံးခန့်မှန်းခြေငွေစာရင်း**သည် စီမံကိန်းနှင့် ဘဏ္ဍာရေးဝန်ကြီးဌာနက ၂၀၂၂-၂၀၂၃ ဘဏ္ဍာရေးနှစ်အတွက် ရေးဆွဲသော မြန်မာနိုင်ငံတော်အစိုးရ၏ ရသုံးမှန်းခြေငွေစာရင်း (Budget) ဖြစ်သည်။ ၂၀၂၂-၂၀၂၃ ဘဏ္ဍာရေးနှစ်၊ အရအသုံးခန့်မှန်းခြေငွေစာရင်းနှင့် ပြည်ထောင်စု၏ ဘဏ္ဍာငွေအရအသုံးဆိုင်ရာဥပဒေကြမ်းတို့ကို ၁၇-၃-၂၀၂၂ ရက်တွင်ကျင်းပသည့် ဘဏ္ဍာရေးဆိုင်ရာ ကော်မရှင်အစည်းအဝေး အမှတ်စဉ် (၁/၂၀၂၂) ၌ အတည်ပြုခဲ့ပြီး ၂၀၂၂-၂၀၂၃ ဘဏ္ဍာရေးနှစ် ပြည်ထောင်စု၏ ဘဏ္ဍာငွေအရအသုံးဆိုင်ရာ ဥပဒေကို ၂၉-၃-၂၀၂၂ ရက်တွင် နိုင်ငံတော်စီမံအုပ်ချုပ်ရေးကောင်စီ ဥပဒေအမှတ် ၅/၂၀၂၂ ဖြင့် ပြဋ္ဌာန်းခဲ့သည်။

=၂၀၂၂-၂၀၂၃ ဘဏ္ဍာရေးနှစ် နိုင်ငံတော်၏ စီးပွားရေးအခြေအနေခန့်မှန်းချက် အကျဉ်းချုပ်=

=၂၀၂၂-၂၀၂၃ ဘဏ္ဍာရေးနှစ် အရအသုံးခန့်မှန်းခြေငွေစာရင်း=
## ပြည်ထောင်စုနှင့် တိုင်းဒေသကြီး/ပြည်နယ်များ၏ အရအသုံးခန့်မှန်းခြေငွေစာရင်း
## ၂၀၂၂-၂၀၂၃ ဘဏ္ဍာရေးနှစ် ပြည်ထောင်စု၏ ဌာန၊ အဖွဲ့အစည်းများအလိုက် ရငွေ၊ သုံးငွေ အခြေအနေ
=ပြည်ထောင်စု၏ ရငွေအခြေအနေ=
## ၂၀၂၂-၂၀၂၃ ဘဏ္ဍာရေးနှစ် ပြည်ထောင်စု၏ သာမန်၊ ငွေလုံးငွေရင်းနှင့် ကြွေးမြီ ရငွေများခန့်မှန်းချက်
## ၂၀၂၂-၂၀၂၃ ဘဏ္ဍာရေးနှစ် ပြည်ထောင်စု၏ ဌာန၊ အဖွဲ့အစည်းများအလိုက် သာမန်၊ ငွေလုံးငွေရင်းနှင့် ကြွေးမြီ ရငွေအခြေအနေ
=ပြည်ထောင်စု၏ အသုံးစရိတ်အခြေအနေ=
## ၂၀၂၂-၂၀၂၃ ဘဏ္ဍာရေးနှစ် ပြည်ထောင်စု၏ ဌာန၊ အဖွဲ့အစည်းများအလိုက် သာမန်၊ ငွေလုံးငွေရင်းနှင့် ကြွေးမြီ အသုံးစရိတ်အခြေအနေ
## ၂၀၂၂-၂၀၂၃ ဘဏ္ဍာရေးနှစ် ပြည်ပအကူအညီရငွေနှင့် ပြည်ပချေးယူရငွေစာရင်းတို့ဖြင့် ဆက်နွှယ်ထားသည့် လုပ်ငန်းအသုံးစရိတ်များ
=နိုင်ငံတော်၏ ကြွေးမြီအခြေအနေ=

ကဏ္ဍ:မြန်မာနိုင်ငံ၏ စီးပွားရေး
သံဖြူဇရပ်ဘူတာ

**သံဖြူဇရပ်ဘူတာ** သည် မွန်ပြည်နယ် ၊ သံဖြူဇရပ်မြို့တွင် တည်ရှိကာ တနင်္သာရီ ရထားလမ်း နှင့် သေမင်းတမန် ရထားလမ်း ဆုံရာ ရထားလမ်းခွဲဘူတာဖြစ်သည်။ ဤဘူတာရုံကို 1924 ခုနှစ်တွင်ဖွင့်လှစ်ခဲ့သည်။

## ကိုးကား
နရောတ္တမ မုနီနာထ သီဟနု

**နရောတ္တမ မုနီနာထ သီဟနု**(; ၁၉၃၆ခုနှစ် ဇွန်လ ၁၈ရက် ~ )သည် ကမ္ဘောဒီးယားနိုင်ငံ၏ ယခင်ဘုရင် နရောတ္တမ သီဟနု၏ မိဖုရား၊ လက်ရှိဘုရင် နရောတ္တမ သီဟမုနီ၏ မယ်တော် တော်ဝင်မယ်တော်ကြီး ဖြစ်သည်။
Italki

**italki** (: )  သည် အွန်လိုင်းဘာသာစကားလေ့လာရေးပလက်ဖောင်းတစ်ခု ဖြစ်သည်။ ၎င်းသည် ဘာသာစကားလေ့လာသူများနှင့် သင်ကြားပြသူများအကြား ဗီဒီယိုဆက်သွယ်မှုမှတဆင့် ချိတ်ဆက်ပေးသည်။ ဤဝဘ်ဆိုက်တွင် ကျောင်းသားများသည် တစ်ဦးချင်းသင်ကြားမှုအတွက် ဆရာများကို ရှာဖွေနိုင်ခြင်း၊ သင်ကြားပြသကြသည့်ဆရာများသည်လည်း အလွတ်တန်းသင်ကြားပြသသူများအဖြစ် ဝင်ငွေများကို ရှာဖွေနိုင်သည်။ italki သည် တရုတ်နိုင်ငံ၊ ဟောင်ကောင်တွင် ရုံးစိုက်သည်။

ပရော်ဖက်ရှင်နယ်ဆရာဆရာများမှ သင်ကြားသည့် အွန်လိုင်းဘာသာစကားသင်ခန်းစာများကို ကျောင်းသားများသည် ရွေးချယ်နိုင်သည်။ ကျောင်းသားများသည်လည်း italki ကို ဘာသာစကားဖလှယ်မှုအတွက် ပလက်ဖောင်းတစ်ခုအနေဖြင့် အသုံးပြုကြသည်။

## သမိုင်းကြောင်း
၂၀၀၇ ခုနှစ်တွင် Kevin Chen နှင့် Yongyue Jiang တို့သည် italki ကို အွန်လိုင်းဘာသာစကားဖလှယ်မှုပြုလုပ်နိုင်သည့် နေရာတစ်ခုအဖြစ် ဖန်တီးခဲ့သည်။ အစပိုင်းတွင် ဝဘ်ဆိုက်သည် အခမဲ့လုပ်ဆောင်မှုများကို တည်ဆောက်ကာ ထောက်ပံ့ပေးသည်။ ၂၀၀၉ ခုနှစ်တွင် ဆရာများအတွက် ဈေးကွက်ရှာဖွေနိုင်သည့်နေရာတစ်ခုကိုလည်း စတင်မိတ်ဆက်ခဲ့သည်။ ထိုနေရာတွင် ဆရာများသည် အွန်လိုင်းမှ သင်ကြားပြသပေးခြင်းဖြင့် ဝင်ငွေများကို ဖန်တီးနိုင်သည်။ italki ရှိ ဆရာများသည် ၎င်းတို့၏ ကိုယ်ပိုင် ဈေးနှုန်းနှင့် အချိန်ဇယားများကို သတ်မှတ်ကြသည်။

၂၀၁၇ ခုနှစ်၊ ဇူလိုင်လတွင် italki ၌  နိုင်ငံ ၁၀၀ ကျော်တွင် အသုံးပြုသူ၃ သန်းကျော် ရှိခဲ့ပြီး သင်ကြားပြသသူသည် ၅၀၀၀ ကျော် ရှိခဲ့သည်။ အင်္ဂလိပ်စာသည် လေ့လာသင်ကြားမှုအများဆုံးဖြစ်ပြီး၊ ထိုနောက်တွင် စပိန်၊ ပြင်သစ်၊ တရုတ်နှင့် ဂျပန်တို့သည် လေ့လာသင်ကြားမှုအများဆုံးအဖြစ် ရှိနေကြသည်။ ဝဘ်ဆိုက်၏ စာမျက်နှာသည် ဘာသာစကား ၁၉ မျိုးကို အသုံးပြုသူများအား ရွေးချယ်နိုင်ရန် အထောက်အပံ့ပေးထားသည်။ သင်ကြားလေ့လာသူများနှင့် သင်ကြားပြသကြသူများသည် ဘာသာစကား ၁၀၀ ကျော်ကို လေ့လာသင်ကြားနိုင်ကြသည်။

## ပြင်ပလင့်များ
* italki official website

## ကိုးကား
ကဏ္ဍ:တရုတ် ဝဘ်ဆိုဒ်များ
ကဏ္ဍ:ပညာရေး ဝဘ်ဆိုဒ်များ
ညီနောင်မဟာမိတ်သုံးဖွဲ့

**ညီနောင်မဟာမိတ်သုံးဖွဲ့** သည် ရက္ခိုင့်တပ်တော်၊ မြန်မာအမျိုးသား ဒီမိုကရက်တစ် မဟာမိတ်တပ်မတော်နှင့် တအောင်း အမျိုးသား လွတ်မြောက်ရေး တပ်မတော်တို့ ၂၀၁၉ ဇွန်လမှ စ၍ ဖွဲ့စည်းခဲ့သော မဟာမိတ်အဖွဲ့ ဖြစ်သည်။

၂၀၂၁ မြန်မာနိုင်ငံ စစ်အာဏာသိမ်းပြီးနောက်ပိုင်း စစ်ကောင်စီ ဆန့်ကျင်နှိမ်နင်းရေးဖြင့် ၂၀၂၃ ခုနှစ်တွင် ပိုမိုထင်ရှားလာသည်။ စစ်အာဏာသိမ်း အစောပိုင်းကာလများက မဟာမိတ်အဖွဲ့သည် ငြိမ်သက်နေခဲ့သော်လည်း ၂၀၂၁ ခုနှစ် မတ်လ တွင် ကြေညာချက်တစ်စောင်ထုတ်ကာ မဟာမိတ်အဖွဲ့ဆက်လက်ရှိနေဆဲကို သိသာစေခဲ့သည်။ မြန်မာ့ပြည်တွင်းစစ်တွင် မဟာမိတ်အဖွဲ့သည် ရခိုင်ပြည်နယ်နှင့် ရှမ်းပြည်နယ်မြောက်ပိုင်းများတွင် တိုက်ပွဲများ အဓိက ပြုလုပ်ခဲ့သည်။ ၂၀၂၃ ခုနှစ် အောက်တိုဘာလ ၂၇ ရက်နေ့တွင် မဟာမိတ်အဖွဲ့က ၁၀၂၇ စစ်ဆင်ရေးကို စတင်ခဲ့ပြီး ရှမ်းပြည်နယ်မြောက်ပိုင်းတွင် စစ်ကောင်စီအား တိုက်ခိုက်မှုများ ပြုလုပ်ခဲ့သည်။

## ဖြစ်ရပ်များ 
၂၀၂၅ ခုနှစ်၊ ဇွန် ၂ ရက်တွင် လူသားချင်းစာနာထောက်ထားမှု အကူအညီများ ပေးအပ်နိုင်ရန်အတွက် ညီနောင်မဟာမိတ်သုံးဖွဲ့ဖြစ်သည့် အာရက္ခတပ်တော် (AA)၊ TNLA နှင့် MNDAA တို့က အပစ်အခတ်ရပ်စဲရေးကာလကို ဇွန် ၂ ရက်မှ ၃၀ ရက်အထိ (၃) ကြိမ်မြောက်အဖြစ် ထပ်မံသက်တမ်းတိုးလိုက်ကြောင်း ထုတ်ပြန်ကြေညာခဲ့သည်။

## အခြားဖတ်ရှုရန် 
* ၁၀၂၇ စစ်ဆင်ရေး
* မြန်မာပြည်မြောက်ပိုင်း မဟာမိတ်တပ်ဖွဲ့

## ကိုးကား 
## ပြင်ပလင့်ခ်များ 
* Treading a Rocky Path: The Ta'ang Army expands in Myanmar's Shan State – International Crisis Group
* Understanding the Arakan Army – Stimson Centre
* 'We will win': Northern Alliance doubles down – Frontier Myanmar

ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
တိဿဘုရား

ဗုဒ္ဓဘာသာ ပိဋကတ် သုံးပုံလာ ဗုဒ္ဓဝင်အရ **တိဿဘုရား** သည် နှစ်ကျိပ်ရှစ်ဆူဘုရားများတွင် ၂၀ မြောက် ဘုရားဖြစ်သည်။

ကိုယ်တော်သည် အရပ်တော် အတောင် ၆၀ (၉၀ ပေ) ရှိသည်။

* (က) (အမိဝမ်းမှလည်းကောင်း, လူဝတ်ကြောင်အဖြစ် မှလည်းကောင်း, ခန္ဓာ ၅-ပါးမှ၎င်း လွတ်မြောက်မှု) ၃-ကြိမ်ဖြစ်သော။ 
* (ခ) ၃-ပါးသော ဘဝ စည်းစိမ်ကို ပေးနိုင်သူဖြစ်သော။ 
* (ဂ) ၃-ပါးသော သရဏဂုံ “ကိုးကွယ်ကြောင်း စိတ္တုပ္ပါဒ်”ဖြင့် နတ်ရွာ နိဗ္ဗာန်၌ တည်စေနိုင်သူဖြစ်သော (ဘုရား)။ 

ခေမကမြို့တော်တွင် ခမည်းတော်-ဇနသန္တ နှင့် မယ်တော်-ပဒုမာဒေဝီ တို့မှ အနောမ ဥယျာဉ်တော်တွင် ဖွားမြင်သည်။ မိဖုရားမှာ သုဘဒ္ဒါဒေဝီ ဖြစ်ပြီး သားတော်မှာ အာနန္ဒာ ဖြစ်သည်။ ဒုက္ကရစရိယာ ကျင့်ရာကာလမှာ ရှစ်လ ဖြစ်ပြီး ပိတောက်ပင် တွင် ဘုရားအဖြစ်သို့ ရောက်ရှိခဲ့သည်။အဂ္ဂသာဝကများမှာ ဗြဟ္မဒေဝနှင့် ဥဒယ၊ အဂ္ဂသာဝိကာများမှာ ဖုဿာနှင့် သုဒတ္တာ ထေရီမတို့ ဖြစ်သည်။

သက်တော်-အနှစ် ၁-သိန်းဖြစ်ပြီး သုနန္ဒဝတီမြို့ အနီး သုနန္ဒရံ တွင် ပရိနိဗ္ဗာန်စံဝင်ခဲ့သည်။ 

၉၂-ကမ္ဘာထက်၌ပွင့်တော်မူသော ဘုရား၂-ဆူတို့တွင် အစအဦး ပွင့်တော်မူသော ဘုရားဖြစ်သည်။  ဒီပင်္ကရာမြတ်စွာဘုရားမှစ၍ ၂၄-ဆူသော မြတ်စွာဘုရားတို့တွင် ၁၇-ဆူ မြောက် ဖြစ်၏။ 

### ၂၀။ တိဿ-ဘုရားရှိခိုး+ဆုတောင်းဂါထာ
* တိလောကဂ္ဂံ မဟာတေဇံ၊ တိလကံဝ သုပါကဋံ။ 
* တိဿံ ဓမ္မရာဇံ ဝန္ဒေ၊ သော ဒေတု ဇိနောဇယံ။ 
* တိဿဗုဒ္ဓဝင်ကို ကြည့်ပါ။
* တိဿဘုရားရှင်ကို ကြည့်ပါ။
### ကျမ်းကိုး
တိဿမဟာဝိဟာရ

**ကာကဝဏ္ဏတိဿ-မင်း ဆောက်လုပ် လှူဒါန်းအပ်သော တိဿ-ကျောင်းတိုက်ကြီး။**  

ယင်း-သည် မဟာဝေလိဂင်္ဂါမြစ်၏ ထိုဖက်ကမ်းနေ ရဟန်းတော်တို့ ကမ္မဋ္ဌာန်းတောင်းယူရန်နှင့် တရားထူးပြောကြားရန် ဝါဝင်, ဝါထွက် အစည်းအဝေး ကျင်းပရာဌာန ဖြစ်၏။ ယင်း၌ပင် နိကာယ် ၅-ရပ်ပါဠိ, အဋ္ဌကထာကို ရွတ်ဖတ် သရဇ္ဈာယ်သုတ်သင်ကြဖူး၏။ 

ဗြာဟ္မဏတိဿ “တီယ” ခိုးသူဘေး ဖြစ်စဉ် သံဃာ ၁-သောင်း ၂-ထောင်မျှ သီတင်းသုံးခဲ့ ဘူးသည်။ 

တလင်္ဂရတိဿတောင် ကျောင်းနေ ဓမ္မဒိန္နထေရ် ပြဿနာ ဖြေဆိုဖူး၏ ။ 

မာလေယျ-ဒေဝထေရ်  

ဆဆက္ကသုတ်ကို ဟောရာ မထေရ် ၆-ကျိပ် ရဟန္တာ ဖြစ်ဖူး၏။ 

ဂါမန္တပဗ္ဘာရဝါသီ မဟာသီဝထေရ်ဂိုဏ်းကြီး ၁၈-ဂိုဏ်းအား ပိဋက ပို့ချ အဆုံးအမပေးရာ ရဟန်း ၆-သောင်း အရဟတ္တဖိုလ် တရားထူးရဖူး၏ ။ 

တလင်္ဂရဝါသီ ဓမ္မဒိန္နထေရ်  အပဏ္ဏကသုတ်ကိုဟောရာ တရားထူးရသူများကြ၏ ။ 

ဘဝ တဏှာကြောင့် ကကုသန် ဘုရားလက်ထက် ကြက်မှ ဤဘုရားလက်ထက် အစစွာ ဝက် ငယ်မ-စသည် ဖြစ်၍ နောက်ဆုံးဘဝ၌ သုမန အမည်ရသော သတိုးသမီး ဘိက္ခုနီမပြု၍  မဟာသတိပဋ္ဌာနသုတ်ကို ကြားနာရသည့် အခါ သောတာပန် ဖြစ်ဖူး၏ ။ 

အမ္မရိယဝိဟာရဝါသီပိဏ္ဍပါတိယတိဿထေရ် “ဒါရုဘဏ္ဍကမဟာတိဿ-ဒါယကာ၏ဆရာ” ကမ္မဋ္ဌာန်းအားထုတ်ရာနေ့မှ ၇-ရက်မြောက် သောနေ့၌ ပဋိသမ္ဘိဒါပတ္တရဟန္တာ ဖြစ်ဖူး၏ ။ 

ဒပ္ပုလမင်း ကတ္တိကပဗ္ဗတ ရွာကို ဝတ္ထုကံအဖြစ်ဖြင့် လှူဒါန်းခဲ့ဖူး၏ ။

## ဆက်စပ်ဖတ်ရှုရန် 
* အနုရာဓပူရမဟာဝိဟာရ

### ကိုးကား
ဒေဝါနံပိယတိဿမင်း

**ဒေဝါနံပိယတိဿမင်း** သည် သီရိလင်္ကာနိုင်ငံ၏ ရှေးမြို့တော်ဟောင်း အနုရာဓပူရမြို့တွင် မင်းပြုခဲ့သော အစောပိုင်းမင်းတစ်ပါး ဖြစ်သည်။ ရိုးရာရာဇဝင်ကျမ်းအရ ၃၀၇ ဘီစီမှ ၂၆၇ ဘီစီ အထိ မင်းပြုခဲ့သည်ဟု ဆိုပြီး ခေတ်ပေါ်ရာဇဝင်ကျမ်းများတွင် ၂၄၇ ဘီစီမှ ၂၀၇ ဘီစီ အထိ မင်းပြုခဲ့သည်ဟု ဆိုသည်။ အသောကမင်းလက်ထက်တွင် သီရိလင်္ကာသို့ ဗုဒ္ဓဘာသာ စတင်ရောက်ရှိအောင် ဆောင်ရွက်ခဲ့သော မင်းတစ်ပါးအနေဖြင့် ထင်ရှားသည်။ သူ၏ နန်းတက်ချိန်များအား *မဟာဝံသ* ရာဇဝင်ကျမ်းတွင် ဖော်ပြထားသည်။ မုဋသိဝမင်း၏ ဒုတိယသားတော် ဖြစ်သည်။ 

မဟာဝိဟာရ ကျောင်းတိုက်, ထူပါရာမ စေတီ, စေတိယ ကျောင်းတိုက် မဟာစေတီတည်မည့်နေရာ၌ ဂီဝါဓာတ်တော်ဌာပနာထားသော ကျောက်တိုင်, ဣဿရ သမဏ ကျောင်းတိုက်, ဝေဿဂီရိကျောင်းတိုက်, ဥပါသိကာရာမ, ဟဋ္ဌဠှက ဘိက္ခုနီမကျောင်းတိုက်, နာဂဒီပကျွန်း ဇမ္ဗုလောဟကျောင်းတိုက်-စသော သာသနိက အဆောက်အဦတို့ကို ပြုလုပ်ခဲ့သည်။ 

### ကိုးကား 
ကဏ္ဍ:သီဟိုဠ် ဘုရင်များ
တိဿဘူတိမထေရ်

တိဿဘူတိ-အမည်ရှိသော ထေရ်သည်  ပိဋကတ်တော်၌ မှတ်တမ်းတင်ထားသော သီဟိုဠ်ကျွန်းသား ရဟန်းတော်တစ်ပါး ဖြစ်သည်။ 

ယင်းသည် သီဟိုဠ်ကျွန်း အနုရာဓပူရမြို့ မဟာဝိဟာရကျောင်းတိုက်၌ ဂန္ထဓုရ “ကျမ်းဂန်ကို သင်ယူမှု”ဖြင့် ကြာမြင့်စွာသည် ကိလေသာကို ပယ်ခွါထားခဲ့လေရာ အခါတစ်ပါး ဆွမ်းခံဝင် ခိုက် ဝိသဘာဂ မာတုဂါမ အာရုံကို ကြည့်မိ၍ ကာမဝိတက် ဖြစ်ပေါ်လာသဖြင့် သပိတ်၌ ရပြီး ယာဂု ဆွမ်းကို နောက်လိုက် တပည့်အား စွန့်ခဲ့၍ ကမ္မဋ္ဌာန်းဆရာ့အထံသို့ ချဉ်းကပ်လျက် အသုဘကမ္မဋ္ဌာန်းကို တောင်းယူ၍ ရဟန်းကိစ္စမပြီးလျှင် ဆရာ့အထံပြန်မရောက် နိုင်ပါ”ဟု လျှောက်ကာ ရိုသေစ္စာ ရှိခိုးဦးချ ထွက်သွားပြီးလျှင် ကိုယ်နှင့်အသက်ကို မငဲ့တော့ပဲ ရဟန်းတရားပွါးများ အားထုတ်လေရာ နံနက်မလင်းမီ ရဟန်းကိစ္စ ပြီးမြောက်၍ နောက်တစ်နေ့ သင်ယူမြဲ ကျမ်းဂန်ကို ဆက်လက် သင်ယူနိုင်သော စာသင်သား မထေရ် တစ်ပါး ဖြစ်၏ , သီဟိုဠ်ကျွန်း ကာလကရွာ မဏ္ဍလာရာမ ကျောင်းတိုက်၌ သံဃထေရ် ဖြစ်၏ , B. E.-၄၅၀-တွင် ဒုတိယအကြိမ် နန်းတက်သော ဝဋ္ဋဂါမဏိ “ဝလဂမ္ဗာ” မင်း လက်ထက်၌ ထင်ရှားသော မထေရ် ဖြစ်၏ 

### ကိုးကား
တိဿမဟာဂါမ

**တိဿမဟာဂါမ** သို့မဟုတ် **တိဿမဟာရာမ** (;  , , တိဿ-မည်သော ရွာကြီး။) သည် သီရိလင်္ကာနိုင်ငံ၊ တောင်ပိုင်းပြည်နယ်၊ ဟန်ဘန်တိုတာခရိုင်ရှိ မြို့တစ်မြို့ ဖြစ်သည်။ ယင်းသည် မဟာဂါမ ဟု ထင်ရှားသော ရောဟဏတိုင်း၏မြို့တော် ဖြစ်ခဲ့၏။ ဒုဋ္ဌဂါမဏိမင်း မွေးဖွားရာလည်း ဖြစ်သည်။ ယင်း-မှပင် ဒမိလတို့ကို စတင် တိုက်ခိုက်ကြ၏။ ရောဟဏမင်းဆက်ကို စတင် တည်ထောင်သူ ဒေဝါနံပိယတိဿ-၏ညီတော် မဟာနာဂ စတင်တည်ဆောက်ခဲ့သည်။ D. P.။)  

### ကိုးကား
ကလတက်

**ကလတက်** ဆိုသောစကားသည် မူလ၌ အောက် မြန်မာပြည်သုံး စကားမျှ ဖြစ်လေသည်။ အထက် မြန်မာပြည်၌သော် "အုန်းမောင်း" ဆိုသော စကားကို ရှေး၌ သုံးလေ့ရှိသည်။ သို့ရာတွင် အထက် မြန်မာပြည်ကို အင်္ဂလိပ်မင်းများ သိမ်းပိုက်လိုက်သောအခါ၊ အထက်မြန်မာပြည်သို့ ကလတက် ဆိုသောစကားသည် ပြန့်နှံ့လွှမ်းမိုးလာပြီးလျှင် အုန်းမောင်း ဆို သော စကား တိမ်မြုပ်ပျောက်ကွယ်သွားလေသည်။ ထို့ကြောင့် မန္တလေးမြို့ ဝိသုဒ္ဓါရုံတိုက် အဂ္ဂမဟာပဏ္ဍိတဘွဲ့ခံ စည်ရှည် ဆရာတော်ဘုရား အမှတ်အသား တစ်ခုတွင် တွေ့ရသည်မှာ –

"ကံ မကောင်း အုန်းမောင်း ကလတက်ဖြစ် (စကားပုံ)။ ။ "အုန်း မောင်း" ဟူသည် "တောင် တောင် တလောင်တောင်, နောင်ဖု၊ ဒူနောင်ဖူး တောင်ပုနေရာ ဆီးခြုံမှာ၊ တောင်ရာခုတ်တုန်း, ရာလုပ်တုန်း။ ပြောင်းဖူးဖုတ်တုန်း, မီးမှတ်တုန်း" ဟူသော အုန်းမောင်း သီချင်းကို ဆို၍၊ တုတ်တို့နှင့် တီးခေါက်လျက်၊ ငှက်ခြောက်ရသော ဝါးပိုး နှစ်ဖက်ပိတ် အခေါင်းပေါက်တည်း။ ကုလားတက်လာသောအခါ၊ ဟိုမှာ သည်မှာ ကင်းစောင့်လျင်း တီးခေါက်ကြ၍ "ကုလားတက်" ဖြစ်သွားသည်။ မြန်မာများ ကံ မကောင်းသောကြောင့်တည်း။”

ဤ မှတ်သားချက်တွင် ကလတက်လည်း ခေါ် အုန်းမောင်းကို ရှေးအခါ၌ ငှက်ခြောက်ရာ၌ အသုံးပြုသည် ဆိုသောစကားကို သတိ ပြုအပ်လေသည်။ မြန်မာပြည် အချို့အရပ်တို့တွင် ယခုတိုင် ကလတက်ကို လယ်ပြင်, ရာပြင်, ဥယျာဉ်တို့တွင် ငှက်ခြောက်ရန် အသုံးပြုလျက် ရှိလေသေးသည်။ ကုလား တက်လာသောအခါ ကင်းစောင့်လျင်း တီးခေါက်ကြ၍ “"ကုလားတက်" ဖြစ်သွားသည် ဆိုသောစကားမှာ၊ ကလတက်နှင့် ကုလားတက် အသံချင်း တူညီ ရောထွေး သွားသဖြင့်။ တစ်မျိုးတမည် တွေးထင် ယူဆခြင်း မျှ ဖြစ်သည်။ 

ကလတက်သည် မွန် စကားဖြစ်လေသည်။ မွန့်ဘာသာတွင် “ကလး” (“ကလား” ဟု ဖတ်)၏ အနက် “ခြောက်၊ လှန့်၊ မောင်းနှင်၊ ရှင်းလင်း ဖြစ်၍၊ “တက်”၏ အနက် “တီး၊ ခေါက်၊ ရိုက်၊ နှက်” ဖြစ်လေသည်။ ထို့ကြောင့် ကလတက် ဟူသော စကားတစ်ခုလုံး၏အနက် ခြောက်လှန့် မောင်းနှင် ရှင်းလင်းရန် တီးခေါက် ရိုက်နှက်စရာ၊ ဝါ၊ ကျေးငှက် တိရစ္ဆာန်များကို လယ်ရာဥယျာဉ်တွင်းရှိ အသီးအပင်များမှ ခြောက်လှန့် မောင်းနှင် ရှင်းလင်းရန် တီးခေါက် ရိုက်နှက် စရာ အခေါင်းပါသော တုံးတို, ဝါးတို ဟူ၏။ အထက်၌ ဖေါ်ပြခဲ့သော စည်ရှည် ဆရာတော်ဖုရား၏ အမှတ်အသားတွင် အုန်းမောင်း၏ အသုံးနှင့်၊ မွန်ဘာသာ ကလတက်၏ အနက် တို့မှာ ထပ်တူကျလျက်ရှိရာ ကလတက်နှင့် အုန်းမောင်းတို့သည် အခေါ်ပင်ကွဲသော်လည်း အသုံးချင်းတူသော ဝတ္ထုတစ်ခုတည်း ဖြစ်ကြောင်း ပေါ်ထွက်ချေ၏။ 

အုန်းမောင်း၏ အနက်ကိုဆင်ခြင်သော် "အုန်း"၏ အနက် "မိုးရွာ ထစ်အုန်း၊ အုန်းငြာခြိမ့်သဲ၊ အုန်းညံခြိမ့်ကြွေး၊ အုန်း အုန်း အင်း အင်း" စသည်တို့၌ "မြည်သံ၊ ဟိန်းသံ၊ မြည်သည်၊ ဟိန်းသည်" ဟု ရ၍၊ "မောင်း"၏ အနက် "ကြိမ်းမောင်း၊ ခြိမ်းမောင်း၊ တီးယွန်း ခြိမ့်မောင်း၊ မောင်းမဲ၊ မောင်းနှင်' စသည်တို့၌ "အော်သည်၊ မြည်သည်၊ အော်သံ၊ မြည်သံ၊ အော်မြည်၍ နှင်သည်၊ အော်မြည်၍ ခြောက်လှန့်သည်" ဟု ရ၏၊ တီးသည့် "မောင်း"ကိုလည်း "မြည်"သောကြောင့် ဤသို့ ခေါ်သည် ဟု ယူရာ၏။ ထို့ကြောင့် အုန်းမောင်း ဟူသော စကား တစ်ခုလုံး၏ အနက်မှာ "မြည်ဟိန်းသည့် အရာ၊ မြည်ဟိန်းသည့် တီးစရာ၊" ဟူ၍ ပေါ်ထွက်ချေ၏။ 

အုန်းမောင်းလည်း ခေါ် ကလတက်၏ အသုံးမှာ မူလ၌ လယ်ပြင်၊ ရာ ပြင်၊ ဥယျာဉ်တို့တွင် ကျေးငှက် တိရစ္ဆာန်များကို ခြောက်လှန့် မောင်းနှင်ရန် ဖြစ်၍၊ နောင်မှ ဆွမ်းချက်ချိန်၊ ဆွမ်းစားချိန်တို့ကို၎င်း၊ ကင်းစောင့်ရာ၌ လူဆိုးများ လာသည်ကို၎င်း၊ အချက်ပေးရန်တို့သို့ တိုးချဲ့သွားသည် ဟု ထင်ဖွယ် ရှိ၏။ 

ကလတက်ကို မြန်မာပြည် အချို့အရပ်တို့တွင် "တုံး" ဟူ၍၎င်း၊ "တုံးကြီး" ဟူ၍၎င်း ခေါ်ကြပေသေးသည်။ "က္လတက်" ဟု "က" နှင့် "လ"ကို ဆင့် ဤလည်း အချို့ ရေးတတ်၏။ က ကြီး လ ပေါ်တက် ကလတက် ဟူ၍လည်း သူငယ်တို့ ပြက်ရယ်ပြု၍ ဆိုတတ်ကြပေသေးသည်။

### ကိုးကား 
## ပြင်ပလင့်ခ်များ 
* 

ကဏ္ဍ:မြန်မာဝေါဟာရများ
ကဏ္ဍ:မြန်မာ့ ဓလေ့ထုံးစံ
ကဏ္ဍ:မြန်မာ့ ယဉ်ကျေးမှု
စိုင်းခမ်းသီ

**စိုင်းခမ်းသီ**သည် မြန်မာနိုင်ငံသား၊ ရှမ်းလူမျိုး တေးရေးဆရာ၊ အဆိုတော်တစ်ယောက်ဖြစ်သည်။ ၁၉၅၇ခုနှစ်တွင်ဖွာမြင်ခဲ့ပြီး တေးပြုစာဆိုဒေါက်တာစိုင်းခမ်းလိတ်၏ညီငယ်ဖြစ်သည်။ သဘာဝရဲ့ရင်သွေးငယ်များ (The Wild Ones)၏ အစောဆုံးအဖွဲ့ဝင်တစ်ဦးဖြစ်သည်။ တီးဝိုင်း၏အစောပိုင်းခုနှစ်များတွင် ဒရမ်တီးခတ်သည်။ ၁၉၇၆ ခုနှစ်ခန့်တွင်ထွက်ရှိလာခဲ့သော စိုင်းထီးဆိုင်၏ *နန်းခမ်းနွဲ့အတွက်သီချင်းတစ်ပုဒ်* တေးစီးရီးတွင် စိုင်းခမ်းလိတ်ရေးစပ်သော အပြာရောင်မျက်ရည် သီချင်းဖြင့်ဂီတလောကတွင်နေရာတစ်ခုရယူနိုင်ခဲ့ပြီး စိုင်းခမ်းသီ(အပြာရောင်မျက်ရည်) ဟုပင်နာမည်ကြီးခဲ့သည်။ *ကြားလူဖျက်လို့ပျက်မှာစိုး*၊ *မင်းဝမ်းသာတော့* ဟူသောတေးစီးရီးများကိုလည်းထုတ်လုပ်ခဲ့သည်။ စိုင်းထီးဆိုင်၏အစောပိုင်း
တေးစုများတွင်လည်း စောသိမ်းဝင်း(the wild ones) နှင့်အတူ ပါဝင်သီဆိုအားဖြည့်လေ့ရှိသည်။

ကျောင်းဆရာအလုပ်ကိုလည်းလုပ်ကိုင်ခဲ့သည်။

စိုင်းခမ်းသီ သည် စောဂျက်ဆင် (ခ) ဂျက်ဆင်သန်းဖေ  (The Wild Ones) နှင့်အတူ မန္တလေးတက္ကသိုလ်တွင် စိုက်ပျိုးရေးမေဂျာ ကိုသင်ယူခဲ့သည်။ စာပေကိုပုံမှန်ထူးချွန်သူတစ်ဦးဖြစ်သော်လည်း ဂီတဘက်သို့အလေးပေးလွန်းသဖြင့် ပထမနှစ်ကျခဲ့သည်။

စိုင်းခမ်းသီသည် စောဂျက်ဆင်၊ စောဂျော်နီ၊ သူငယ်ချင်းတစ်စုနှင့်အတူ ၁၉၇၂ ခုနှစ်တွင် Highlenders တီးဝိုင်းကို ဖွဲ့စည်းခဲ့သည်။ စော်ဂျော်နီက ဘေ့စ်ဂီတာ၊ စောဂျက်ဆင်က လိဒ်ဂစ်တာ၊ ခမ်းသီက ဒရမ် တီးခတ်ခဲ့သည်။ ၁၉၇၃ ခုနှစ်တွင် စိုင်းခမ်းလိတ်၊ စိုင်းထီးဆိုင်၊ စောသိမ်းဝင်း၊ ခွန်မျိုးလွင် တို့သူငယ်ချင်းတစ်စု၏ The Outsiders တီးဝိုင်းနှင့် The Highlanders တီးဝိုင်း ပေါင်းဖွဲ့ကာ The Wild Ones ၊ သဘာဝရဲ့ရင်သွေးငယ်များ တီးဝိုင်းကို ဖွဲ့စည်းခဲ့သည်။ တီးဝိုင်းအမည်ကို စိုင်းခမ်းလိတ်မှပေးထားခြင်းဖြစ်ပြီး အနက်မှာ "သဘာဝလောကထဲ၌ ရောင့်ရဲတင်းတိမ်မှုကိုရယူလိုကြသော လူငယ်များ" ဖြစ်သည်။ 

စိုင်းခမ်းသီသည် The Wild Ones တေးဂီတအဖွဲ့အား နိုင်ငံကျော်တီးဝိုင်းအဖြစ်သို့ တွန်းပို့ပေးခဲ့သည့် ပျောက်ဆုံးသောနိဗ္ဗာန်ဘုံ (သို့) မန္တလေးရောက်ရှမ်းတစ်ယာက် တေးစီးရီးတွင်ပါဝင်သီဆိုခြင်းမှအစပြု၍ နိုင်ငံကျော်အဆိုတော်အဖြစ်သို့ရောက်ရှိခဲ့သည်။ 

နေရာတိုင်းမှာ၊ ချစ်ကေ့စ်(ဆရာမ)၊ ညှာတာပါဆောင်း၊ အညာနွေ၊ အပြာရောင်မျက်ရည်၊ နမ်းခမ်းနွဲ့အတွက်သီချင်းတစ်ပုဒ်၊ သန်းခေါင်ထက်နက်တဲ့ည၊ ချစ်သူလမ်းကြား၊ ကြားလူဖျက်လို့ပျက်မှာစိုး စသည့် ထင်ရှားသောသီချင်းများစွာကို‌‌ သီဆိုခဲ့သည်။ မောင့်အရိုင်းပန်း၊ သွန်းမျက်ရည်မိုး၊ အစားထိုးမရတဲ့ဆုံးရှုံးမှု၊ ဥတ္တရလေ စသည်ဖြင့်နာမည်ကြီးသီချင်းပေါင်းများစွာကိုရေးစပ်ခဲ့သူဖြစ်သည်။ 

၁၉၈၄ ခုနှစ် နိုဝင်ဘာလ ၁၈ ရက်နေ့တွင် တောင်ကြီးမြို့၊ စဝ်စံထွန်းဆေးရုံ၌ ကွယ်လွန်သည်။ ကွယ်လွန်ပြီးနောက်ပိုင်းတွင် သူရေးစပ်ခဲ့သောသီချင်းများ၊ သူ၏နာမည်ကျော်သီချင်းများကို စုစည်း၌ သူငယ်ချင်းဖြစ်သူ စိုင်းထီးဆိုင်မှ *မောင့်အရိုင်းပန်း* အမည်ရှိ စိုင်းခမ်းသီအမှတ်တရတေးစုကို ထုတ်လွှင့်ခဲ့သည်။

## ကိုးကား 
ကဏ္ဍ:၁၉၈၄ ကွယ်လွန်သူများ
ကဏ္ဍ:မွေးဖွားခုနှစ် မသိရှိရသူများ
ကဏ္ဍ:မြန်မာ တေးရေးဆရာများ
ကဏ္ဍ:မြန်မာ အမျိုးသား အဆိုတော်များ
အိဝတ တခနောရိ

**အိဝတ တခနောရိ**(; ၁၉၈၉ခုနှစ် မတ်လ ၆ရက် ~ )သည် ဂျပန်နိုင်ငံ၏ အကသမားနှင့် သရုပ်ဆောင်ဖြစ်ပြီး တတိယမြောက် J Soul Brothersနှင့် EXILE၏  အဖွဲ့ဝင်ဖြစ်သည်။
အမှတ်(၃၁၆)အမြောက်တပ်ရင်း

**အမှတ်(၃၁၆)အမြောက်တပ်ရင်း**သည် ကလော့ရွာ၊ ရေးမြို့နယ် တွင်တည်ရှိသည်။

## ကိုးကား 
ကဏ္ဍ:အမြောက်တပ်ရင်းများ
ခလရ (၃)

**အမှတ် (၃) ခြေလျင်တပ်ရင်း** (အတိုကောက် **ခလရ (၃)** သည် ရှမ်းပြည်နယ်၊ ကလောမြို့အခြေစိုက် ဖြစ်ပြီး အမှတ်(၅၅)ခြေမြန်တပ်မဌာနချုပ် လက်အောက်ခံ တပ်ရင်းတစ်ရင်းဖြစ်သည်။

ကဏ္ဍ:ခြေလျင်တပ်ရင်းများ
ဝင်းမာလေး

**ဝင်းမာလေး** (၁၉၄၅ ဖွား) သည် အဆိုတော် တစ်ဦးဖြစ်သည်။ သူသည်  ရေဒီယိုဓာတ်ပြားခေတ် အတွင်း ထင်ရှားသူ ဖြစ်ခဲ့သည်။ အဆိုတော် နွဲ့ယဉ်ဝင်း၊သန်းထွန်းလေး၊တင်ဦးလေး တို့နှင့် ခေတ်ပြိုင် ကျော်ကြားသည်။

## ငယ်ဘဝ 
တိုက်ကြီးမြို့နယ် ၊ ဥက္ကံမြို့တွင် မွေးဖွားသည်။ငယ်ရွယ်စဉ် ပညာရေး ကို မွေးရပ် မှာပင် သင်ကြားသည်။ယင်းနောက် ၁၉၅၈ ခုနှစ် တွင် ရန်ကုန်မြို့ ရှိ  ပန်တျာကျောင်း တက်ကာ ၁၉၆၁ ခုနှစ် တွင် ကျောင်းပြီးသည်။ ၁၉၆၂ ခုနှစ် တွင် ယဉ်ကျေးမှု ကဇာတ်ဌာန တွင် အလုပ်ဝင်သည်။

## အဆိုတော်ဘဝ 
ပန်တျာကျောင်းတက်နေစဉ် ၁၉၆၀ ခုနှစ် သူ၏  ပထမဆုံးသီချင်းဖြစ်သည့် “ ငယ်ကျွမ်းကိုလွမ်းသည်” ဆိုသည့် သီချင်းကို  သီဆိုအသံသွင်းခဲ့သည်။တစ်ကြိမ်ထဲနှင့်  ပထမဆုံး မြန်မာ့အသံ ဓာတ်ပြားရသည်။ယင်းနောက် တေးသီချင်းများ ဆက်လက် သီဆိုသည်။အဆိုတော်သက်တမ်းတစ်လျှောက် တေးသီချင်း ၅၀ ကျော် သီဆိုခဲ့သည်။မြန်မာသံတေးသီချင်း နှင့် ရေဒီယိုတေးသီချင်း နှစ်သက်သူများကြား ရေပန်းစားခဲ့သည်။ သူမသည် အောင်မြင်နေဆဲ ကာလ ၁၉၈၀ ခုနှစ် အရောက်တွင် တေးသီချင်းသီဆိုမှုအား ရပ်နားခဲ့သည်။ 

## မိသားစုဘဝ 
သူသည် အိမ်ထောင်သည်တစ်ဦး ဖြစ်ပြီး သားသမီး ၄ဦး ရှိသည်။ 

### ထင်ရှားသည့် တေးသီချင်းများ 
* မြန်မာ့ရွှေဗဟိုရ်စည်
* ပန်းကောက်တေး
* ရွှင်လန်းချမ်းမြေ့ပါစေ
* စာမေးပွဲအောင်သောနေ့( ဝင်းမာလေး+ချိုမာလေး)
* မေတ္တာနဲ့ သစ္စာလဲမယ်
* မောင့်ထာဝရ
* အမှတ်မထင်သံယောဇဉ်
* ဆယ်နှစ်လောက်က သူငယ်ချင်း
* မောင်လာမယ်ဆိုလို့ 

## ကိုးကား
ခလရ (၁)

**အမှတ် (၁) ခြေလျင်တပ်ရင်း** (အတိုကောက် **ခလရ (၁)**) သည် အမှတ်(၆၆)ခြေမြန်တပ်မဌာနချုပ် လက်အောက်ခံတပ်ဖြစ်ပြီး ပဲခူးတိုင်းဒေသကြီး၊ မင်းလှမြို့တွင် တည်ရှိသည်။

ကဏ္ဍ:ခြေလျင်တပ်ရင်းများ
ဆန္ဒ (ဗုဒ္ဓဘာသာ)

(၁) အာရုံကို အလိုရှိခြင်း၊ လိုလားခြင်း၊ တောင့်တခြင်း၊ ရှာမှီးခြင်း။ (ဆန္ဒစေတသိက်) 

(၂) အာရုံကို တပ်မက် လိုချင်ခြင်း။ (လောဘစေတသိက်) 

(၃) အားထုတ်လိုခြင်း၊ ကြိုးစားလိုခြင်း။ (ဝီရိယစေတသိက်)  ဝီရိယစ္ဆန္ဒ လည်း ကြည့်။ 

(၄) မှားယွင်းစွာ ခံယူလိုခြင်း။ (ဒိဋ္ဌိစေတသိက်)  ဧကန္တဆန္ဒ  ကြည့်။ 

(၅) အလို၊ သဘော တူခြင်း။ (ဆန္ဒသည် တဏှာဆန္ဒ, ဒိဋ္ဌိဆန္ဒ, ဝီရိယစ္ဆန္ဒ, ဓမ္မစ္ဆန္ဒ (ကတ္တုကမျတာဆန္ဒ) စသည်ဖြင့် များစွာ ရှိသည်။ 

## ကတ္တုကမျတာဆန္ဒ
* ထိုတွင် ကတ္တုကမျတာဆန္ဒသည် အာရုံကို ပြုလိုခြင်းသဘော လက္ခဏာ၊ 
* အာရုံကို ရှာမှီးခြင်း ကိစ္စရသ၊ 
* အာရုံကို အလိုရှိသည်၏ အဖြစ်ဟူသော ပစ္စုပဋ္ဌာန်၊ 
* အာရုံသည်လျှင် နီးစွာသော အကြောင်းရင်း ဟူသော ပဒဋ္ဌာန် ရှိသည်။ 

ဤ ကတ္တုကမျတာဆန္ဒ၏ အာရုံကို လိုလားတောင့်တမှုသည် စိတ်၏ အာရုံဘက်သို့ လက်လှမ်းနေသည်နှင့်  တူသည်။  

ဤ ကတ္တုကမျတာဆန္ဒကိုပင် 
# လောဘနှင့်ယှဉ်ခိုက် တဏှာဆန္ဒ (ကာမစ္ဆန္ဒ)၊ 
# ဒေါသနှင့်ယှဉ်ခိုက် ပဋိဃစ္ဆန္ဒ ဟု ခေါ်သည်။  
# ကောသဇ္ဇ, ဥဒ္ဓစ္စ, ထိနမိဒ္ဓ, ကာမဝိတက်တို့နှင့် ယှဉ်ခိုက် အစဉ်အတိုင်း အတိလီနစ္ဆန္ဒ, အတိပ္ပဂ္ဂဟိတစ္ဆန္ဒ, သံခိတ္တဆန္ဒ, ဝိက္ခိတ္တဆန္ဒ ဟု ခေါ်သည်။ 
# အလောဘ, အဒေါသ, အမောဟတို့နှင့် ယှဉ်ခိုက် အစဉ်အတိုင်း နေက္ခမ္မ, အဗျာပါဒစ္ဆန္ဒ, အဝိဟိံသာဆန္ဒ ဟုလည်း ခေါ်သည်။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ 
ကဏ္ဍ:ပါဠိဝေါဟာရများ
အမှတ်(၃၁၈)အမြောက်တပ်ရင်း

**အမှတ်(၃၁၈)အမြောက်တပ်ရင်း**သည် အဘစ်ရွာ၊ မုဒုံမြို့နယ် တွင်တည်ရှိသည်။

## ကိုးကား 
ကဏ္ဍ:အမြောက်တပ်ရင်းများ
ခုဒ္ဒါနုခုဒ္ဒကအာပတ်

(၁) ငယ်သောဝတ် ကြီးသော ဝတ်၊ ဝတ်ကြီး ဝတ်ငယ်။ (တိ) 

(၂) ငယ်သော အလွန် ငယ်သော။ (သိက္ခာပုဒ်၊ အာပတ်၊ သတ္တဝါ စသည်။) 

## ခုဒ္ဒါနုခုဒ္ဒကသိက္ခာပုဒ် ယူဆပုံ
ပါရာဇိကမှတစ်ပါး ကြွင်းသောသိက္ခာပုဒ်သည် ခုဒ္ဒါနုခုဒ္ဒကသိက္ခာပုဒ် မည်၏။ 

တနည်း—ပါရာဇိက, သံဃာဒိသေသ်မှတစ်ပါး ကြွင်းသော သိက္ခာပုဒ်သည် ခုဒ္ဒါနုခုဒ္ဒက။ 

တနည်း—ပါရာဇိက, သံဃာဒိသေသ်, အနိယတမှတစ်ပါး ကြွင်းသော သိက္ခာပုဒ်သည် ခုဒ္ဒါနုခုဒ္ဒက။ 

တနည်း—ပါရာဇိက, သံဃာဒိသေသ် အနိယတ, နိဿဂ္ဂိမှတစ်ပါး ကြွင်းသော သိက္ခာပုဒ်သည် ခုဒ္ဒါနုခုဒ္ဒက။ 

တနည်း—ပါရာဇိက, သံဃာဒိသေသ်, အနိယတ, နိဿဂ္ဂိ, သုဒ္ဓပါစိတ်မှတစ်ပါး ကြွင်းသောသိက္ခာပုဒ်သည် ခုဒ္ဒါနုခုဒ္ဒက။ 

တနည်း—ပါရာဇိက, သံဃာဒိသေသ်, အနိယတ, နိဿဂ္ဂိ, သုဒ္ဓပါစိတ် ပါဠိဒေသနီမှတစ်ပါး ကြွင်းသော သိက္ခာပုဒ်သည် ခုဒ္ဒါနုခုဒ္ဒကမည်၏။   

ဒုက္ကဋ်သည် ခုဒ္ဒက၊ ဒုဗ္ဘာသီသည် အနုခုဒ္ဒကဟု မိလိန္ဒ၊၁၄၆.၌ ဆိုသည်။ ယင်းသို့ဆိုသည်ကား သိက္ခာပုဒ်များတွင် နောက်ဆုံး အဖို့ အစုကိုသာယူ၍ (ဥပစာအားဖြင့်) ဆိုခြင်းတည်း။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ